Pornografiari zuzenean begira | Bizigiro | Berria\nJende gutxik aitortuko du ikusten duenik. Agian gune txikietan bai. Baina nonahi ikus liteke, nolanahi eskuratu, inguruan dago eta ezin zaio ez ikusiarena egin. Webgune bateko iragarkian, Whatsapp taldean jasotako bideoan... bide anitzetatik jasotzen dira eduki pornografikoak. Noski, gaztetxoek ere jasotzen dituzte, eta horrek kezka piztu du sexologo eta hezitzaile batzuengan. Ezinbestekotzat jo dute nerabeei fikzioa eta errealitatea ez nahasteko tresnak ematea, eta horretarako bi bide nagusi aldarrikatu dituzte: solasa eta heziketa.\nNon ikusi dute gaztetxoek sexua? Lehenbizi, filmetan, eta gero, pornografian. Izan ere, harreman sexualak intimitatean izaten dira; beraz, ez dira beste inon ikusten. Askorentzat horiek dira sexuari buruzko lehenbiziko ezagutzak, eta horrekin kezka agertu du Amelia Barquin Mondragon Unibertsitateko irakasleak. «Film konbentzionaletan benetako bizitzan horren arrunta ez dena ikasten dugu sexuari buruz. Adibidez, orgasmoen aldiberekotasuna eta koitoaren bitartez, hori ia-ia film guztietan agertzen da. Gero, pornoan hori konfirmatu egiten da. Hori desikasi behar dugu, bestela lehen esperientziak frustrazio itzela izango dira batzuentzat».\nBeraz, hasi zinema komertzialetik eta sexua agerien azaltzen duten filmetaraino, sexuaren ikuspegi bat eta bakarra gailendu ohi da. Barquinek adjektiboak jarri dizkio: «androzentrikoa, koitozentrikoa eta zakilzentrikoa». Azken batean, patriarkatuaren beste isla bat baizik ez da. Gizona eta bere plazera izan ohi dira horrelako produktuetan erdigunean, genitaletan zentratzen da sexua, eta mutilaren eiakulazioarekin bukatu. Ikuspegi horretan emakumeek eredu horretara moldatu beharra daukate. Nagore Iturrioz Medeak taldeko kideak «sexualitateari marrazten zaion irudimenik gabeko bidexka» deitu zion horri.\nBarquinek esan duenez, badira 11 eta 13 urte bitartean pornoa ikusten hasten diren gazteak. Telefono bat eta konexioa izatearekin aski da porno hegemonikoa ikusteko. Hori errealitate bat izanik, ez ikusiarena egin baino, hitz egitea aukera hobea izaten da. Elena Jimenez Sexune taldeko sexologoa da, eta hark pornografia lantzen du gazteekin batera. «Beti ateratzen dut gaia, beraiek ateratzen dutelako», azaldu du. Hala ere, ez dute denbora askorik izaten pornografiaren gaiari sakon heltzeko.\nJimenezen aburuz, lehenik gaia kokatu beharra dago. «Pornografiaren helburua ez da heziketa. Kristoren negozioa dago, eta helburua kitzikatzea da», adierazi du. «Esaten diet denei ez zaigula berdina gustatuko». Askotan debekuak edo ona/txarra dikotomia izaten dira pornografiaren inguruan, eta hori baino eraginkorragoa da heziketa, sexologoaren aburuz. «Heziketa behar da, eta gauzak ulertu eta kudeatu». Desiren munduan bi bide bereizi ditu: fantasia —errealitate bihurtzeko asmorik gabekoa— eta jokaera. «Nik esaten diet pornografia ez direla dokumentalak, ez dela errealitatea, esajerazioa baino ez».\nBeste batzuek, berriz, ez dute pornografiaren gaia lantzen. Solasean sexologia guneko langileek, adibidez. Maite Ziganda hango gizarte langile eta sexologoa da, eta hark ez du beharrik ikusi gaia lantzeko, orain arte behintzat. «Urruneko gauza bat da, nerabeek edo gazteagoak direnek ez dute gustuko, nazkagarritzat dute». Haren ustez, Interneten ez dituzte horrelako edukiak bilatzen, baina bai aurkitu. «Eskuragarri dute, sakelakoan dute, baina arduratsuak badira eta jarrera kritiko bat landu badute, ez dute arazorik izango, jarrera hori ongi barneratzen dutelako». Haiek lauzpabost urte daramate nerabeekin lanean, eta, esan duenez, ez dute gaiaz hitz egin nahi zuen talderik eduki.\nSexologoaren aburuz, gizartea ez da irekia, eta beti genitalen inguruan zentratzen du sexualitatea. «Merkatuak gidatzen du eredu hori. Ez da gehien gustatzen zaiguna batzuei, baina erantzuten dio merkatuari. Bakoitzak erabaki behar du zer ikusi». Telezaborrarekin alderatu du. Baina, bada pornografiaz hitz egiteak sortzen duen beldur bat: ireki nahi ez duten ate bat irekitzea. Zigandak ez du argi zein adinetan atera beharko litzatekeen gaia. «Hezitzaileentzat zaila da».\nEzin izkin egin\nJimenezek, berriz, uste du gaia kontuan izan behar dela, 11 urtetik aurrerako gazteek ere eskura dituztelako horrelako edukiak. Izan ere, arrisku bat badago: heziketarik ezarena. Jimenezek uste du oso heziketa gutxi dagoela, eta, beraz, balantzan pornografiak irabaz lezake. «Gerta liteke sinesmen eta eredu okerrak jasotzea, heziketatzat har dezaketelako». Argi eduki behar da filmaren xedea: kitzikatzeko soilik bada, ez da hainbesterako arazorik. «Arazoa da hortik harreman ereduak ateratzen baditugu».\nNahi edo ez, pornografiak badu eragina pertsonen sexu harremanetan. Ez soilik nerabeengan. Barquinek hainbat adibide eman ditu. Batetik, pubiseko ileak kentzeko bolada. Pornografia komertzialak sarketa hobeki filmatzeko erabilitako bitartekoa oso zabaldua dago bizitza errealean, eta askok exijitu ere egiten diote bikotekideari. Eragin hori ere ikusi du Barquinek sanferminetako bortxaketan. «Gehiegi gogorarazten digu porno komertzialean ikusten diren eszena batzuk. Eszenotan gizonen plazera dago lehen lerroan eta emakumeak objektuak dira. Bortxaketan erreproduzituta zegoen». Are, bortxaketa Whatsapp talde batera iritsi, eta bertan zirenek ez zuten bortizkeriarekin lotu. «Mila aldiz ikusi dira halako irudiak».\nDena den, hegemonikoa den pornografiaren aurrean, badira beste alternatibak ere. «Geroz eta pornografia gehiago egiten dira, baina irizpideak behar dira eta bilatu behar da. Hor dago postpornoa. Gauza ezberdinak egiten ari dira pornografiaren existentzia ez ukatzeko, eta, bere tokian jarrita, beste kitzikagarri baten moduan erabiltzeko», esan du Jimenezek. 2015eko postporno jardunaldien ondoren, gakoetako bat bota zuen Iturriozek: «Gorputzarekin elkarrizketan jarri behar dugu, pornoak egiten duen bezalaxe, baina beste hizkuntza bat hitz eginez».


Seilh - Wikipedia, entziklopedia askea.\nSeilh - la mairie.jpg\nJean-Louis MIEGEVILLE (2014-2020)\n43° 41′ 41″ N, 1° 21′ 12″ E / 43.694722222222°N,1.3533333333333°E / 43.694722222222; 1.3533333333333Koordenatuak: 43° 41′ 41″ N, 1° 21′ 12″ E / 43.694722222222°N,1.3533333333333°E / 43.694722222222; 1.3533333333333\nGagnac-sur-Garonne, Merville, Aussonne, Beauzelle eta Fenouillet\nSeilh (frantsesez eta ofizialki: Seilh) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 2916 biztanle zituen.\n2007an Seilh udalerrian erroldatutako biztanleak 2.916 ziren. Familiak 1.236 ziren, horien artean 416 pertsona bakarrekoak ziren (204 bakarrik bizi ziren gizonak eta 212 bakarrik bizi ziren emakumeak), 332 seme-alabarik gabeko familiak ziren, 416 seme-alabak dituzten bikoteak ziren eta 72 seme-alabak dituzten guraso-bakarreko familiak ziren.\n2007an 1.320 etxebizitza zeuden, 1.259 familiaren etxebizitza nagusia ziren, 14 bigarren erresidentzia ziren eta 47 hutsik zeuden. 701 etxeak ziren eta 616 apartamentuak ziren. 1.259 etxebizitza nagusietatik 681 bere jabearen bizilekua ziren, 552 alokairuan okupaturik zeuden eta 26 doan lagata zeuden; 25 etxek gela bat zuten, 281 etxek bi zituzten, 262 etxek hiru zituzten, 239 etxek lau zituzten eta 452 etxek bost zituzten. 1.189 etxek euren parking plaza propioa zuten azpian. 584 etxetan ibilgailu bat zegoen eta 644 etxetan bat baino gehiago zituzten.\nSeilh udalerriko biztanleria-piramidea 2009an .\n2007an lan egiteko adina zuten pertsonak 2.141 ziren, horien artean 1.729 aktiboak ziren eta 412 inaktiboak ziren. 1.729 pertsona aktiboetatik 1.623 lanean zeuden (904 gizon eta 719 emakume) eta 106 langabezian zeuden (30 gizon eta 76 emakume). 412 pertsona inaktiboetatik 85 erretiraturik zeuden, 213 ikasten zeuden eta 114 "bestelako inaktibo" gisa sailkaturik zeuden.\n2009an Seilh udalerrian 1.158 unitate fiskal zeuden, 2.724 pertsonek osaturik. Pertsona bakoitzeko diru-sarrera fiskalaren mediana urteko 26.039 euro zen.\n2007an zeuden 168 komertzioetatik, 1 erauzte enpresa zen, 3 janari enpresak ziren, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 19 eraikuntza enpresak ziren, 31 ibilgailuen saltze eta konpontze enpresak ziren, 7 garraio enpresak ziren, 10 ostalaritza eta jatetxe enpresak ziren, 5 informazio eta komunikazio enpresak ziren, 7 finantziazio enpresak ziren, 10 higiezinen enpresak ziren, 31 zerbitzu enpresak ziren, 27 administrazio publikoko enpresak ziren eta 11 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 33 zerbitzu publikoetatik, 1 banku bulegoa zen, 4 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 4 igeltseroak, 2 margolariak, 1 zurgina, 3 iturginak, 1 argiketaria, 1 eraikuntza enpresa, 3 ile apaindegiak, 6 jatetxeak, 4 higiezinen agentziak eta 2 apaindegiak.\n2009an zeuden 11 establezimendu komertzialetatik, 1 brikolaje denda handi zen, 3 okindegiak, 1 liburu denda zen, 1 arropa denda zen, 1 etxerako tresna denda zen, 1 elektrotresna denda zen, 1 kirol-denda zen eta 2 lore-dendak ziren.\n2009an haur-eskola 1 eta 2 lehen-hezkuntzako eskola zegoen. Seilh udalerrian1 Bigarren Hezkuntzako ikastetxea eta 1hezkuntza orokorreko lizeoaBigarren Hezkuntzako ikastetxeetan 341 ikasle zeuden eta hezkuntza orokorreko lizeoetan 163.\nGagnac-sur-Garonne (1,8 km)\nAussonne (3,1 km)\nBeauzelle (3,7 km)\nSaint-Alban (4,9 km)\nMerville (5,3 km)\nCornebarrieu (5,5 km)\nSaint-Jory (5,5 km)\nBNF: 15255536t (data)


Irekia Eusko Jaurlaritza - Gobierno Vasco :: EHAA xedapena 201704533\nGaiak: ONARPENA; ARARTEKOA; ETIKA ETA JOKABIDE KODEA\nOrgano emailea: ARARTEKOA\nHurrenkenaren zenbakia: 201704533\nIkus 2012/03/22an argitaratutako 2011/12/30reko EBAZPENA \nArarteko erakundea herritarren eskubide eta askatasunak bermatzeko tresna bat da, haiek Euskal Herriko administrazio publikoekin dituzten harremanetan.\nBeraz, hauxe du helburu nagusi: denborari eta moduari dagokienez, herritarrei kalitaterik handieneko zerbitzua egitea, erraz eta gardentasunez, herri-administrazioekin harremanetan jarriz, herritarren eskubideak bete daitezen.\nHorregatik, 2011ko abenduaren 30eko Ebazpenaren bitartez, zerbitzuak egiteko eta administrazio-jarduera egokirako Arartekoaren konpromisoen agiria onartu zuen Arartekoak.\nKonpromiso horien aurrekaria EBren Oinarrizko Eskubideen Gutunaren 41. artikulua da. Artikulu horrek administrazio ona izateko eskubidea bermatzen die EBko herritarrei, eta administrazio onari buruzko Europar Batasunaren Justizia Auzitegiaren jurisprudentzian oinarritzen da, EBko Zuzenbidearen printzipio orokorretako bat denez.\nAdministrazio-jokabide egokiaren gaineko Europako kodeak ere batik bat herritarrengan oinarritzen den Europako administrazio-kultura sustatu nahi du. Kode hori 2001ean onartu zuen Europako Parlamentuak eta horren bertsio eguneratua 2015ean argitaratu du Europako Herriaren Defendatzaileak. Arartekoa kultura horrekin bat dator, eta berori sustatzen du, euskal herritarrei kalitate handiagoko zerbitzua egiteko asmoz.\nGardentasunari, informazio publikoa eskuratzeko bideari eta gobernu onari buruzko abenduaren 9ko 19/2013 Legea onartzeak (horren ezarpen-eremuan daude herriaren defendatzaileak, eta, hortaz, Arartekoa) paradigma aldaketa bat ekarri du: indarreko testua baliogabetu gabe, hori eguneratzea gomendatzen du, Arartekoaren Administrazio-jokabide egokirako kode gisa. Horrexegatik eman dugu ebazpen hau.\nKode hori beteko bada, konpromiso batzuk hartu behar dira Arartekoaren eguneroko jardunean, bere eginkizunak hobeto bete ditzan eta, gainera, euskal herritarrek hori igarri ahal izan dezaten.\nHorrela, administrazio onaren oinarrizko ezaugarriak ahalbidetzen dira: eskuragarritasuna, gardentasuna, azkartasuna, gauzak erraztea, etengabeko hobekuntza, erantzukizuna, adeitasuna, lankidetza eta partaidetza.\nHorregatik guztiagatik, otsailaren 27ko 3/1985 Legeak –Ararteko erakundea sortu eta arautzekoak– eman didan aginpidea erabiliz, honako hau:\n1.– Arartekoaren Administrazio-jokabide egokirako kodea onartzea. Onartu eta handik 15 egunera jarriko da indarrean.\n2.– Ebazpen hau Legebiltzarraren eta Euskal Herriko Aldizkari Ofizialetan argitaratzea, oro har ezagutarazteko.\nARARTEKOAREN ADMINISTRAZIO-JOKABIDE EGOKIRAKO KODEA\n1. artikulua. Arartekoaren eginkizuna.\nArartekoa (Euskadiko herriaren defendatzailea edo Ombudsperson deritzana) eskubideak bermatzeko erakunde bat da, burujabea eta alderdikeriarik gabekoa, Eusko Legebiltzarrak sortua. Herritarrei laguntzen die, batez ere herri-administrazioekin arazoak dituztenei, administrazio txarra edo jarduera desegokiak gertatu diren kasuak ebatziz; informazioa eta aholkuak ere ematen dizkie pertsonen eskubideekin zerikusia duten egoerei edo arazoei buruz. Era berean, herri-administrazioak ikuskatuko direla bermatzen duen erakundea da eta, gizarte-erakundeen ezinbesteko laguntzarekin, politika publikoak aztertzen ditu eta gomendioak proposatzen dizkie botere publiko eskudunei, herritar guztien benetako berdintasun eraginkorrerako eskubidea hobeto bermatzeko.\n2. artikulua.– Arartekoaren ikuspegia.\nHerritarrek euskal administrazioen jardueren eta politika publikoen gainean dituzten arazoak eta beharrak kontuan hartuta, Arartekoak jarduera eta politika publiko horietan aldaketak eta hobekuntzak bilatzen ditu, lan zehatza eta eraginkorra eginez eta bere itzal moralaren bidez. Horrela, pertsonen eskubideak defendatzen ditu eta eskubide horien berme-sistema hobetzen du.\nHorretarako, jarduera egokiak, gardentasuna eta lankidetza sustatzen ditu erakundeen, gizarte-taldeen eta gizarte zibilaren artean.\nBere eginkizuna betetzean, giza eskubideen nazioarteko ikuspegia ere hartzen du aintzat, giza eskubideei buruzko nazioarteko tresna juridikoak ezagutu eta ezar daitezen bultzatuz eta Ararteko erakundeak nazioartean giza eskubideak bermatzeko beste erakunde batzuekin dituen harremanak sendotuz.\n3. artikulua.– Ezarpen-eremua.\nArartekoko langileek, herritarrekin dituzten harremanetan, Ararteko erakundearen Administrazio jokabide egokirako kode honetan ezarritako printzipioak eta konpromisoak beteko dituzte.\nBetebehar eta konpromiso horiek oso nabarmenki ezarriko zaizkie Arartekoarekin konfiantza harremanaz lotuta daudenei.\nKode honetan bildutako betebeharrak ez zaizkie ezarriko erakundearen eta bere funtzionarioen arteko harremanei, izan ere, harreman horiek 1990eko ekainaren 22ko Legebiltzarraren Langile eta Araubide Juridikoko Estatutuan ezarritakoaren bitartez eraenduko dira.\nEGINKIZUNAK, ZERBITZUAK ETA ESKUBIDEAK\n4. artikulua.– Arartekoak betetzen dituen eginkizunak.\na) Aholkuak ematen ditu herritarrek egindako kontsultetan.\nb) Edozein pertsonak edo erakundek egindako kexa-idazki eta eskaera guztiak jasotzen ditu.\nc) Bideratzeko onartzen diren kexa guztiak izapidetzen ditu eta, hala badagokie, ebazten ditu; informazioa eta aholkuak ematen ditu kexa izateko baldintzak betetzen ez dituzten gaietan.\nd) Egiten dizkioten kontsulta eta eskaera guztiak bideratzen ditu eta beti ematen die erantzuna.\ne) Informazioa, arreta eta laguntza eskaintzen dizkie bere eskumeneko gaiekin erakundera jotzen duten pertsonei.\nf) Informazioa, arreta eta aholkuak ematen dizkie bere eskumeneko gaiak ez direnekin erakundera jotzen duten pertsonei.\ng) Ofiziozko jarduerak hasten ditu.\nh) Urteko txostena eta txosten bereziak prestatzen ditu.\ni) Arartekoak emandako ebazpenak bete ote diren jakiteko, haien bilakaera aztertzen du.\nj) Intimitaterako eta datu pertsonalak babestuak izateko eskubidea arautzen duen araudia betez, ebazpenak, jarduerak, ikerketak, azterlanak, informatzeko materialak eta argitalpenak zabaltzen ditu.\nk) Prestakuntza ematen du pertsonek euskal administrazioen aurrean dituzten oinarrizko eskubideak eta askatasun publikoak zaindu eta babestearen arloan.\nl) Gardentasuna eta administrazio jarduera egokiak sustatu eta bultzatzen ditu, herritarrei administrazio ona izateko eskubidea bermatzeko.\nm) Beste erakunde batzuekin eta beste entitate publiko nahiz pribatu batzuekin lankidetzan eta elkarlanean aritzen da, Ararteko erakundeari eman dizkioten egitekoak betetzearekin zerikusia duten gaietan.\nn) Arartekoak zenbait talderekin gauzatzen ditu bere jarduerak, eta harremanak izaten ditu talde horien ordezkari diren gizarte-erakundeekin.\no) Lankidetzan aritzen da herriaren defendatzaileekin eta giza eskubideak babesteko sortu ziren nazioarteko erakundeekin.\nEginkizun horiek guztien euskarri dira Arartekoko hainbat barne-prozesu.\n5. artikulua.– Nola egiten diren zerbitzuak.\nArartekoak egiten dituen zerbitzuak tresna hauen bitartez burutzen dira, batez ere:\na) Kexak, kontsultak eta eskaerak bideratzeko prozedura aplikatzen da, horietan eman diren ebazpen-idatziak barne hartuta.\nb) Arreta pertsonalizatua ematen da aurrez aurre.\nc) Telefonozko informazioa.\nd) Informazio idatzia.\ne) Kanal telematikoen bidezko informazioa.\nf) Urteko txostena eta txosten bereziak.\ng) Herri-administrazioei egindako gomendio orokor idatziak.\nh) Azterlanak, argitalpenak, liburuxkak eta informatzeko euskarri fisikoak edo telematikoak argitaratu eta zabaltzen dira.\ni) Ikastaroak, mintegiak eta prestakuntza-jardunaldiak antolatzen dira.\nj) Lankidetzan eta elkarlanean aritzeko hainbat hitzarmen eta jarduera egiten dira.\nARARTEKOAREN ADMINISTRAZIO JOKABIDE EGOKIRAKO PRINTZIPIO OROKORRAK\n6. artikulua.– Izaera eta irismena.\n1.– Ararteko erakundearen zerbitzuko langileek kapitulu honetan adierazten diren portaerazko eta jarduerazko jarraibideak beteko dituzte herritarrekin dituzten harremanetan. Jarraibideok izango dira erakunde honen aldetik kalitateko zerbitzu publikoa egiteko oinarritzat hartzen diren funtsezko printzipioak.\n2.– Orobat, Arartekoaren administrazio jokabide egokirako printzipio orokorrak beteko dituzte praktikak egiten ari diren pertsonek, bekadunek eta aholkularitzako edo laguntza teknikoko kontratuen bitartez erakundeari lotuta daudenek ere.\n3.– Arartekoko langileek, beren lana egitean, erakundearen eginkizunekin bat datozela erakutsiko dute, eta bokazioz eta arduraz jardungo dute, oinarrizko eskubideak eta askatasun publikoak bete daitezen sustatuz.\n7. artikulua.– Erantzukizuna.\nArartekoak espresuki bere gain hartzen du, herritarren aurrean, bere zerbitzuak kode honetan adierazitako konpromisoen arabera betetzeko betebeharra. Jardunbide okerrik antzematen bada, neurri egokiak hartu beharko ditu akats horiek berehala zuzentzeko.\n8. artikulua.– Legezkotasuna.\nArarteko erakundearen zerbitzuko langileek objektibotasunez jardungo dute, interes orokorraren mesedetan, eta Konstituzioari, Euskal Herriko Autonomia Estatutuari, Arartekoaren Legeari, Legeari eta Zuzenbideari erabat men eginez. Arartekora jotzen duten pertsonei eragiten dieten erabaki edo jarduerak Zuzenbidearekin bat etorriko direla bermatuko du.\n9. artikulua.– Zintzotasuna.\nArartekoko langileek neurriak hartu behar dituzte interes-gatazkak edo horrelako gatazkak diruditenak saihestu eta ebazteko (baita kargua utzi ondoren ere, hala badagokio).\n10. artikulua.– Motibazioa.\n1.– Arartekoaren erabaki eta ebazpen guztiek arrazoituak izan behar dute. Argi, modu ulergarrian eta labur adierazi behar dute zergatik hartu diren, eta interesdunak azaldutako gai guztiei erantzun behar diete.\n2.– Arartekoaren erabaki eta ebazpenetan, erakundeko langileek irizpide berbera erabiliko dute antzeko kasuetan. Jarduteko arau orokorra den irizpidetik aldentzen badira, behar bezala arrazoitu beharko dute.\n3.– Arartekoaren erabakiak multzo handi bati eragiten badio eta, haietako bakoitzari zehatz-mehatz erantzun ezin zaiolako, erantzun orokor eta normalizatuak erabili behar badira, Arartekoko langileek banakako arrazoibidea emango dute eskura dauzkaten baliabideak erabiliz, baldin eta herritarrak hala eskatzen badu.\n11. artikulua.– Berdintasuna eta bereizkeriarik eza.\n1.– Arartekoaren zerbitzuko langileek tratu-berdintasunaren printzipioa betetzen dela bermatu behar dute, eta, bereziki, eragotzi egin behar dute sexuagatik, herritartasunagatik, adinagatik, arraza edo jatorri etnikoagatik, sexu-joeragatik, erlijioagatik edo sinesmenengatik eta beste edozein egoera edo zertzelada pertsonal edo sozialengatik inor diskrimina dezaten.\n2.– Beren eguneroko eginkizunak betetzean, Arartekoaren zerbitzuko langileak genero berdintasunaren eta bereizkeriarik ezaren aldeko eragile aktiboak izango dira, eta politika horiek ezarriko dituzte beren jarduera guztien zeharkako ardatz bezala.\n3.– Berdintasunezko arreta eskainiko zaie Arartekora jotzen duten pertsona guztiei.\n12. artikulua.– Proportzionaltasuna eta objektibotasuna.\nKexak eta kontsultak bideratzean, Arartekoko langileek saihestu egingo dute beren jarduerek herritarren eskubideak mugatzea edo lortu nahi den helburuarekin zentzuzko erlaziorik ez duten zamak ezartzea.\n13. artikulua.– Alderdikeriarik eta mendekotasunik eza.\nArartekoak alderdikeriarik eta mendekotasunik gabe jokatuko du, zuzen eta zentzuz, bere zereginak betetzean:\n1.– Zeregin horietan, langileek ez dituzte jarraibidetzat hartuko kanpoko eraginak, ezta norberaren interesak ere.\n2.– Langileek ez dute prozedura bat izapidetzen edo erabaki bat hartzen parte hartuko, baldin eta beren interesei edo beren familia eta ingurukoei dagokien gai bati buruzkoa bada, arlo honetarako administrazio prozeduraren araudi orokorrean ezarritako moduan.\n14. artikulua.– Aholkularitza, koherentzia eta bidezko itxaropenak.\n1.– Ararteko erakundean herritarrei kasu egiten dieten langileek jendeari aholkuak emango dizkiote: kexak nola egin, kontsultak, erakundearen eskumeneko gai bat nola aurkeztu, prozedurak dirauen bitartean nola jardun.\n2.– Arartekoko langileak koherenteak izango dira administrazioko jokabidean, eginkizun normalak eta ohikoak burutuz, horietatik aldentzeko oinarritutako arrazoirik ez badago behintzat. Halakoetan, idatziz jasota utzi beharko dute.\n3.– Bereziki errespetatu beharko dira Arartekora jotzen dutenek erakunde honen iraganeko jardueraren argitan eratu dituzten itxaropen bidezko eta zentzuzkoak.\n15. artikulua.– Irisgarritasuna.\n1.– Ezintasunen bat duten pertsonak Arartekoak herritarrei eskaintzen dizkien zerbitzu guztietara berdin-berdin irits daitezen, erakunde honek irisgarritasun fisikoari dagozkion eskakizun guztiak beteko ditu bere bulegoetan, eta horietara iristea eta bertan egotea errazten duten bitarteko materialak eskuratuko ditu.\n2.– Zentzumeneko ezintasunen bat baldin badute, erraztu egingo zaie erakundeak emandako zerbitzuak eskuratzea, baliabide teknikoen erabilera sustatuz eta, aldez aurretik hitzordua jarrita, zeinuen hizkuntzaren interpreteen zerbitzu egokia emanez.\n3.– Arartekoan herritarrekiko harremanetan erabiltzen diren tresna informatikoek irisgarritasun tekniko eta teknologikoa bultzatuko dute.\n16. artikulua.– Gardentasuna eta Arartekoaren informazio publikoa eskuratzeko eskubidea baliatzea.\n1.– Gardentasunari, informazio publikoa eskuratzeko bideari eta gobernu onari buruzko abenduaren 9ko 19/2013 Legean ezarritakoaren arabera, Arartekoak bere jardueren eta bere antolaketa nahiz funtzionamenduaren berri eman behar die herritarrei, batik bat bere gardentasun atariaren bitartez. Arartekoaren gardentasun politika 2017ko maiatzaren 18ko Arartekoaren Ebazpenean jasota dago (EHAA, 103. zk., 2017ko ekainaren 1ekoa).\n2.– Orobat, erakundeko langileek prest egon behar dute beren jarduerak azaltzeko eta beren ekintzak arrazoitzeko, eta ontzat jo behar dute jarduera horiek jendaurrean aztergai jartzea.\n3.– Publizitate aktiboa sustatzeko asmoz (Gardentasunari, informazio publikoa eskuratzeko bideari eta gobernu onari buruzko abenduaren 9ko 19/2013 Legean ezarritako moduan), Arartekoan diharduten aldi baterako langileek gogo onez onartuko dute beren oinarrizko lanbide-datuak (izen-abizenak eta lanpostua) eta harreman-bidea erakundearen web orrian argitaratzea.\n4.– Edonork balia dezake Arartekoak daukan informazio publikoa eskuratzeko eskubidea. Eskubide horrek muga hauek bakarrik izango ditu: datuak babesteko legeetan ezarritakoa, besteren eskubideak errespetatzea, kexa-espedienteak eta kontsultak bideratzean bermatu behar diren isilpekotasunaren eta lanbide-sekretuaren ondoriozko eskakizunak.\n5.– Informazioa jasotzeko eskaerak Arartekoarekin harremanetan jartzeko ohiko bideak erabiliz egin ahal izango dira, eta informazio hori emateko prozedura erraza eta laburra izango da.\n17. artikulua.– Hizkuntza-eskubideak.\n1.– Denek dute eskubidea Arartekoarekin Euskadiko bi hizkuntza ofizialetako edozeinetan harremanak izateko.\n2.– Kexagileekin idatziz komunikatzean, beroriek erakundera jotzean erabili duten hizkuntza ofiziala erabiliko da.\n3.– Ahozko komunikazioetan, telefonozkoetan nahiz zuzeneko harremanetan, bi hizkuntza ofizialen erabilera bermatuko da.\n4.– Arartekoak kanpora bidaltzen dituen agiri guztiak, gure autonomia erkidegoan egoitza duten erakunde eta administrazioei bidalitako jakinarazpenak, bi hizkuntza ofizialetan idatziko dira.\n18. artikulua.– Azkartasuna eta erraztasuna.\n1.– Arartekoari eskatzen zaizkion zerbitzuak bere Zerbitzu Kartan onartutako kalitate-adierazleak eta erantzuteko epeak aintzat hartuz egin behar dira (2013ko urriaren 10eko Ebazpena, EHAA, 206. zk. 2013ko urriaren 29koa), izapideak erraztuz, behar ez diren errekerimenduak kenduz eta itxaronaldiak ahalik eta gehien laburtuz.\n2.– Arartekoak bermatuko du zentzuzko epean hartuko direla erabakiak eta erantzungo zaiela gutunei, iradokizunei, bilera-eskaerei, eta abarri. Epe laburrean egiterik ez badago, interesdunari jakinaraziko dio zer zertzeladek galarazten duten hori egitea.\n3.– Jakinarazpenei dagokienez, erabaki batek interesdunei eta euskal herri-administrazioei eragiten badie, bermatuko da erabaki hori hartu bezain laster jakinaraziko zaiela biei.\n19. artikulua.– Isilpekotasuna eta datu pertsonalak babestea.\n1.– Arartekoaren zerbitzuko pertsona orok zorrozki isilean gorde beharko ditu bertan izapidetzen diren gaiak. Betebehar hori ez betetzea indarreko legerian ezarritakoaren arabera zigortuko da.\n2.– Arartekoak, legeak eman dizkion eginkizunak betetzeko, erakundera laguntza eske jotzen duten pertsonen datu pertsonalak bildu eta tratatzen ditu. Datu horiek indarreko legerian ezarritako arauak betez tratatzen dira, eta datu horiek bere baitan hartzen dituzten fitxategien berri eman zaio Datuak Babesteko Euskal Bulegoari.\n3.– Datu horiek, jakina, Arartekoari eman zizkion pertsonarenak izaten jarraitzen dute. Horregatik, datuen jabeari horiek kontrolatuko direla bermatzeko, Arartekoak bere web orrian adierazten du zer prozedura erabili behar den AZETA eskubideak gauzatzeko (datuak atzitzeko, zuzentzeko, ezerezteko eta aurka egiteko eskubideak).\n4.– Herritar baten datu pertsonalak tratatzen dituen Arartekoko edonork datu horien pribatutasuna errespetatuko du, eta saihestu egingo du edozein datu pertsonal justifikatu gabeko helburuak lortzeko tratatzea edo datu horiek baimendu gabeko pertsonei helaraztea.\n20. artikulua.– Informatzea. Identifikatzea.\n1.– Erakundera etortzen diren pertsonek norekin erlazionatzen diren jakiteko eskubidea dute. Horretarako, jendaurreko lanpostu guztietan, erraz ikusteko toki batean jarriko dira arreta-emailearen izen-abizenak.\n2.– Telefonozko harremanetan, erakundearen zerbitzuko langileek nor diren esango dute eskatu beharrik izan gabe, dagokion pertsonari deia pasatzen zaion zerbitzu sinplean izan ezik.\n21. artikulua.– Adeitasuna eta errespetua.\n1.– Arartekoko langileek begirunez eta errespetuz tratatu behar dituzte erakunde honekin erlazionatzen diren herritarrak. Gutunei, telefonozko komunikazioei eta posta elektronikoari erantzutean, langileak arduratsuak eta adeitsuak izango dira. Egiten dizkieten galderei behar bezala erantzuten ahaleginduko dira edo, beraiek gaia ebazteko eskumenik ez badute, Arartekoko dagokion pertsonari bideratuko diote.\n2.– Arartekoko langileek elkar errespetatu behar dute eta erakundera joaten diren herritarrak errespetatu behar dituzte. Ahal den guztia egin behar dute beste batzuek diotena ulertzeko eta argi eta erraz hitz egiteko.\n3.– Baldin eta akats batek agiri honetan aitorturiko konpromisoetan edo norbaiten interesetan eragin kaltegarririk badu, beharrezko azalpenak emango zaizkio kaltetuari, beste ondorio batzuk baztertu gabe.\n22. artikulua.– Herritarren parte-hartzea.\nArartekoaren zerbitzuak zenbait sistema eta metodo ezarriz egingo dira. Sistema horiei esker, pertsonek edo erakundeek, banaka nahiz taldeka, erakundearen jarduera-ildoetan eta ekintzetan aktiboki parte hartu ahal izango dute, kezkak edo arazoak azalduz, iradokizunak edo oharrak eginez, edo Arartekoak ustez oker jarduteagatik kexa arrazoituak eginez.\n23. artikulua.– Herri-administrazioekin lankidetzan aritzea.\n1.– Arartekoak, herri-administrazioekin dituen harremanetan, herritarren eskaerei ahalik eta bizkorren eta modurik eraginkorrenean erantzuten lagunduko duten mekanismo guztiak abiarazi behar ditu, formalak eta formalak ez direnak.\n24. artikulua.– Berritzea eta etengabe hobetzea.\n1.– Metodo modernoak abiarazi behar dira, erakundeak sistematikoki antzeman ahal ditzan egon daitezkeen akatsak, horiek zuzen ditzan eta herritarrei bere zerbitzuak gero eta modu eraginkorragoan, hobeto, azkarrago eta parte hartzeko aukera gehiago emanez eskain diezazkien.\n2.– Arartekoak, ezagutzaren gizartea ahalbidetze aldera, hedadura irekiko lizentzien erabilera sustatuko du.\n3.– Sektore publikoko informazioa berriz erabiltzea arautzen duen legea ezarriz, Arartekoak erakundearen datu publikoak zabaltzea bultzatuko du.\n4.– Ararteko erakundeko langileek aktiboki parte hartuko dute euskal herritarrei eman behar zaizkien zerbitzuak etengabe hobetu eta berriztatzeko asmoz erakundean burutzen diren ekintza guztietan.\n25. artikulua.– Erakundearen egoitzan arreta ematea.\n1.– Herritarrak artatzeko bulegoetan, edonork hitz egin ahal izango du horretarako izendatutako langileekin, kexak, eskaerak edo kontsultak egiteko.\n2.– Berehala kasu egitea ezinezkoa bada, gutxi gorabehera zenbat denbora itxaron beharko duen esango diote edo geroagoko hitzordua proposatuko diote.\n3.– Erakundeak berezko duen jarduera egiteko orduan, lehentasuna emango zaio bere egoitzara joaten diren pertsonak artatzeari.\n26. artikulua.– Telefonozko komunikazioak.\n1.– Telefono-deiak hartzen dituenak erakundearen izena emango du, eta, gaiaren arabera, dagokion pertsonari pasatuko dio deia.\n2.– Telefono-deiari berehala kasu egiterik ez badago, dei-egileari aukera emango zaio bere izen-abizenak eta telefono zenbakia esateko, dagokion pertsonak ahalik eta azkarren dei diezaion.\n27. artikulua.– Kexak, kontsultak eta eskaerak egitea.\n1.– Kexak, kontsultak edo eskaerak egin ahal izango dira, edozein bide erabiliz, Arartekoaren Zerbitzu Kartan ezarritako moduan.\n2.– Edonor bere kexa edo kontsulta ahoz azaltzera erakundera joaten bada, herritarrei kasu egiteko bulegoetako langileek lagundu ahal izango diote. Haiek, hala badagokio, idatziz eta zehatz-mehatz jasoko dituzte interesdunak azaldutako egintzak eta hausnarketak.\n28. artikulua.– Kontsulta eta informazioa errazteko bideak.\n1.– Herritarrei bidaltzen zaizkien komunikazio idatzi guztietan, kexaren erreferentzia eta telefono eta fax zenbakiak adieraziko dira, bai eta posta elektronikoa ere. Haiexetara jo ahal izango dute beren espedientearen egoera ezagutzeko.\n2.– Aurreko puntuan aipatu den idazki horretan, espresuki adieraziko da erakundeko langileak kontsultei erantzuteko prest daudela, telefonoz, komunikazio telematikoz edo erakundearen egoitzan bertan, aldez aurretik interesdunak halakoa dela egiaztatzen badu.\n3.– Baldin eta, isilpekoa delako, Arartekoko langileek ezin badute eskatu zaien informazioa eman, dei-egileari adieraziko diote zergatik ezin duten informazio hori eman.\n4.– Eskaera-jasotzailea berori ebazteko arduraduna ez bada, ebatz dezakeen pertsonari bidaliko dio.\n29. artikulua.– Prozedura zertan den jakinaraztea.\n1.– Erakundeko langileek unean-unean jakinaraziko dizkiote kexa edo kontsulta egileari espedientean gertatzen diren jarduera garrantzitsuak, eta, nolanahi ere, isilpekotasunaren eta datu pertsonalak babestearen gaineko printzipioa beteko dute.\n2.– Pixkanaka, interesdunek beren kexaren prozedura zer egoeratan dagoen eta nola bilakatzen ari den jakiteko bidea erraztuko du Arartekoak, Arartekoaren web orrialdeko izapideetarako bulego birtualaren bitartez.\n3.– Arartekoak bete behar dituen isilpekotasun eta zuhurtasun printzipioak alde batera utzi gabe, interesdunek erregistroetarako sarbidea izango dute eta beren espedientea zertan den eta bertan zer ebazpen eman diren jakin ahal izango dute, arlo horretako araudi orokorrari jarraiki.\n30. artikulua.– Informazio osagarria.\nErakundeak interesdunei adieraziko die zer bide diren egokienak beraien eskubide eta interesak defendatzeko, eta beste bulego publiko batera bidali behar baditu, bulego haren posta-helbidea, telefonoa eta, ahal bada, zerbitzuaren arduraduna nor den adieraziko die.\n31. artikulua.– Kexak edo iradokizunak.\nArartekoaren Zerbitzu Kartan ezartzen den bezala (2013ko urriaren 10eko Ebazpenaren bidez onartu zen), edonork Arartekoaren zerbitzuei eta bere administrazio-jardunari buruzko iradokizunak eta kexak egin ahal izango ditu, Arartekoak ezarrita dauzkan bideetako edozein erabiliz.\nGehienez ere 20 eguneko epean, interesdunari bere kexa edo iradokizunen gaineko erantzuna emango dio Zerbitzu Kartaren sail arduradunak (Gizarte Harremanetako, Azterlanetako eta Modernizazioko Zuzendaritzak). Era berean, hala badagokio, adieraziko dio zer neurri hartu diren zerbitzuen funtzionamenduaz, baita ere Ararteko erakundeak kalitatearen eta administrazio jokabide egokiaren arloetan hartu dituen konpromisoez.\n32. artikulua.– Arartekoaren Administrazio jokabide egokirako kodea jendaurrean ezagutaraztea.\nArarteko erakundeak beharrezko neurriak hartuko ditu ahalik eta publizitaterik handiena izan dezaten bere Administrazio jokabide egokirako kodeak eta hartutako konpromisoek. Horretarako, web orrian argitaratuko du ebazpen honen eduki osoa.


Jokoak of Zirkuitua lasterketak doan - Page 4\nJokoak of Zirkuitua lasterketak\nExciting lasterketak hiru lehiaketa mota ezberdinekin jokoa. Errepara kurba eta herdoilkorra ez den.\nTxapelketa bat non azelerazioa bizitza hutsa da, parte hartzen du. Lasterketak irabazi duzun eta autoak alda dezakezu. Oso trebea shifter eta throttle koordinatzeko izan behar duzu.\nUltimate arrastatu lasterketa\nParte hartzen zuen lasterketa bat hilgarria. Pilotu duzu zure autoa misil eta minak zure contricantes eta haiek hiltzeko jarri du abian.\nEsperientzia carreas zirrara zirkuitu harea kotxe batean. Ahalik eta gehien bizkortzen euren motorren soinua entzuteko.\nSand ekaitz lasterketak\nGau lasterketa jokatu den kurba betetako errepide batean ahal izango duzun. Hemen dastatu ahal izango dituzu.\nAukeratu zure jet eta zure zirkuitua eta ura azkar itsasontzietako lasterketa batean parte hartzen. Irabazi lehena helmugara iritsi bost itzuli ondoren.\nJet ontzi lasterketak\nGreat joko hiru itzuli eman behar duzu eta saiatu lehenengoa izan da. Objektu botatzen zure aurkariak bere aurrerapen motela.\nTalde zirraragarria lasterketa bat egiteko prest. Kontrolak pasatu behar duzu denbora agortu aurretik kanporatua izango or'll.\nKarrera HotWheels fun autoak ospetsuan lehian. Exekutatu dezakezu guztiak eta bide-arriskuak saihesteko.\nPilot zure miniaturazko autoa, armak biltzeko bidean aurkituko dituzu eta beste ibilgailu suntsitu. Fire misil abiarazleak zure egitekoa errazteko.\nErregai bat lasterketa irabazi dituzu egiten egin behar izan du, osagai egokiak aukeratu behar duzu. Have barbakoa saltsa, esnea, sandia, laranja zukua eta beste gauza batzuk artean aukeratu.\nIdeal ordenagailuaren aurka edo zure lagun bat exekutatzen aurkako partidan jokoa. Saiatu helmugara iristeko lehenengo bost itzuli eman ondoren.\nLasterketa honetan tartana auto bat gain erori apur batekin hasten zara, baina lasai, sintonizatu emateko aukera da, gehienezko abiadura zirkuituko lau gurpilen pileup ahalbidetzen duen eta osagarri guztiak bildu jarri bidez eder eder. trebetasuna, behar duzu denbora mugatu ahal duzun bezala guztiak batera eramaten.\negun batzuk pasatzeko zara elurra eta erronka bat proposatzen dute: pistaren zirkuitua osatzeko ahalik eta azkar bitartean oztopoak saihesteko duzu aurrerantz mugitzea saihestuz. Inoiz ez duzu hartu snowmobile bat, baina ez zara erronka bati uko egiteko gai. Bizikleta kontrolak Talde eta denek utzi zuen ahoa zure skill gidatzeko ibilgailu ezezagun bat nahi dituzten zabalik.\nbeste entretenigarria racing joko Comes, beraz, zure lankideek erakutsi ahal izango duzu, onena zarela zure little autoa gidatzeko. Drive autoa abiadura osoan pista behera at, lehiaketak guztiak irabazi desberdinak pista guztiak handiak dira bete nahian. zirkuitu batzuk nahiko zailak dira, baina ziur asko gainditu horiek guztiak izango dituzu.\n3. Fruta Etxea\n7. Skate parke


San Martinak 2014 Bergaran: Barazki, fruita eta gazta azoka - Bergara - Goiena.eus\nMiren Arregi 2014-09-13 16:50\nEguraldiak ere lagundu du eta Bergaran batu diren baserritarrek igarri dute hori. Barazki lehiaketari dagokionez, egon dira hamabost postu; zazpi frutarenak eta 24 gaztarenak. Bestetik, Libre plataformak taloak egin ditu Muniben eta pozik dira izandako harrerarekin. Orokorrean ari da Libre gunea arrakasta izaten antolatzaileen esanetan.\nGiro ederrean ari dira bergararrak San Martin jaiak igarotzen. Goizean izandako ekitaldietan herritarren harrera ona izan da eta gustura dira antolatzaileak.\nBarazki, fruta eta gazta lehiaketak izaten dira San Martinetako erakagarrietako bat eta gaurkoan ere, epaimahaiak eman du bere iritzia. Epaimahaiaren ustez, barazki onenak eraman dituena izan da Antzuolako Tomas Larrañaga; bigarren postuan gelditu da Soraluzeko Esosi Etxeberria eta hirugarren onenak izan dira Berrizko Santos Duñabeitiarenak.\nFruta lehiaketari dagokionez, berriz, Antzuolako Kontxi Izagirre izan da txapelduna; Igorreko Urtza Sarrionaindia txapeldun ordea eta hirugarren postuan gelditu dena, berriz, Iurretako Sonia Isasi.\nAzkenik, eta gazta lehiaketari dagokionez, Zeanurira joan da txapela; hango Joseba Ipiñaburuk ekarri baitu epaimahaiaren iritziz, gaztarik onena. Bigarren postuan gelditu da Joseba Insausti eta hirugarrenean Jose Luis Odriozola.\nLibre guneak harrera ona\nBestetik, "pozik" dira Libre plataformako kideak Libre gunea izaten ari den harrerarekin: "Gaur goizean jende asko batu da Muniben taloa jatera eta atzoko ekitaldietan ere harrera oso ona izan da", esan dute antolatzaileek.


Arrasaten bakarrik edo bikotean bizi diren pertsona nagusiek 7ko nota jartzen diote euren egoerari - Mondraberri\nIkei enpresak adineko 218 lagun inkestatu ditu\nArrasaten bakarrik edo bikotean bizi diren pertsona nagusiek 7ko nota jartzen diote euren egoerari\nArrasaten kolektibo honen diru-sarrerak 1.137 € dira hileko batez beste. Hala ere, %15a askotan bakarrik edo triste sentitzen da. Gizarte-zerbitzuei 9ko nota jarri diete. "Osasuna da alor okerrena".\nTestua eta argazkia: Gontzal Landa Herbias / 2019ko ekainak 13, osteguna\nArrasateko 65 urtetik gorako pertsonen egoerari buruzko ikerketa aurkeztu dute gaur eguerdian udaletxean. Bertan parte hartu dute, besteak beste:\nIkei enpresako Laura Gallo\nHurkoa fundazioko Bakarne Etxeberria\nAdinberri Fundazioko zuzendaria Rakel San Sebastian\nAmaia Azpiazu, Gizarte Ongizateko zinegotzi jardunean\nHurkoa fundazioa, tutelar bat izateaz gain, "hauskortasun egoerei erantzun bat eman nahi die. Ondorioz, Adinberri estrategiaren barruan, Hurkoak aukera ikusi zuen Gipuzkoan hauskortasunaren inguruko argazki bat ateratzeko. Argazki hori baliagarria da esku-hartze bat egiteko" eta "esku-hartze eredu bat proposatzea".\nHurkoa fundazioak Ikei enpresa kontratatu zuen pertsona nagusien hauskortasunari buruzko ikerketa egin zezan. Hain zuzen, bakarrik edo bikotean bizi diren 65 urtetiko gorako pertsonei buzuko ikerketa.\nHurkoak jakin gura zuen kolektibo honetako "hauskortasunaren dimentsioa", eta "Ikeirekin batera ikerketa lana egin dugu, hiru udalerritan: Azkoitin, Pasaian eta Arrasaten".\nAdinberrik iaz deialdi bat egin zuen, eta bertako onuradunetako bat Hurkoaren proiektua izan zen. Denera 15 izan ziren.\nAdinberri estrategia "Foru Aldundiak iaz abiatu zuen zahartze osasuntsura bideratutako estrategia. Jakin badakigu erronka potoloa dela".\nIkerketa egiteko, ikerlariak Udalarekin harremanetan jarri ziren, eta Udalak jakitera eman zien "Arrasaten bakarrik bizi diren 65 urtetik gorako biztanlegoa, hau da, 1.193 pertsonen datuak". Baita bikoteka bizi diren 2.308 herritarren datuak ere (biek 65 urte baino gehiago zituztenen datuak".\nNorberaren egoeraren pertzepzioa: 7 puntu 10etik.\nNorberaren osasun pertsonalari jarritako nota: 6'8 puntu 10etik.\n%15ari osasun arazoek ez diote bere kabuz bizitzen uzten.\n%11k ezin du kalera irten.\n"Osasuna da arrasatearren alorrik okerrena".\nEguerokotasuneko jarduerak egiteko gaitasuna:\nGaitasun honi jarritako notaren batez bestekoa: 6'9 puntu 10etik.\nHalere, "batzuek badituzte eskailerak igotzeko eta jaisteko zailtasunak, etxeko lanak egiteko,...".\nInkestatuen gehiengoak egunero harremanak ditu bere gertuko familiarekin.\n%5ak ez du sostengu familiarrik edota lagunik.\nPertsona nagusien %15 askotan bakarrik sentitzen da.\nPertsona nagusien %16 askotan triste sentitzen da.\nParte-hartze sozial eta komunitarioa:\nGehiengo zabala etxetik irteten da, paseoak ematen ditu, lagunekin elkartzen da,...\n%2'5 ez da ia etxetik irteten.\nBatez besteko diru-sarrerak 1.137 eurokoa da hilabeteko.\nEmakumeen artean baxuagoa da: 1.091 €.\nGizonen artean altuagoa: 1.253 €.\nGehiengo zabalak ez du gastuei aurre egiteko arazorik.\n%10ak zailtasunak ditu.\n"Inork ez digu erantzun gaitasun nahikorik ez duela".\nGehiengo zabalak etxe propioa dauka.\n%3a alokairuan bizi da.\n%3k gastu batzuk ordaintzeke ditu.\nPertsona nagusien etxeen %11k berritu edo aldatu beharra du.\n%38aren etxeak ez du igogailurik.\nGizarte Ongizateko Zerbitzuak:\n%90 inguruk ezagutzen ditu\n%10ak ez ditu ezagutzen\nEzagutzen dituztenen artean, 9 puntuko nota jartzen diete.\n%75ak aurreikusten du zerbitzu hauek beharko dituela.\nIkerketaren ondorio nagusietako bat da "hauskortasuna handiago dela adin gehien dituzten pertsonen artean".\nHurkoako ordezkariak azaldu du "faktore horien pilaketa hauskortasuna dela, eta beraz faktore horiek euren artean nola eragiten duten argitu behar da".\nIkerketak horietatik guztietatik 400 pertsonari gutuna bidali zien, eta 218 pertsonen erantzunak lortu ditu. Inkestan ondoko gaietaz galderei zieten:\nOsasuna: nola ikusten duten euren osasuna, ea osasun zerbitzuak erabiltzen dituzten, ea botikak hartzeko arazoak dituzten,...\nEguneroko jarduerak egiteko gaitasuna: ea kalera irtetea kostatzen zaien, ea etxeko lanak egiteko zailtasunak dituzten,...\nHarreman pertsonalak: zein maiztasunarekin daukaten harremanak (gertuko familiarekin, beste senideekin, lagunekin, bizilagunekin,...), ea kalera irteten den, oporretan joaten den, ikastaroak egiten dituen,...\nOngizate emozionala: ea bakarrik sentitzen diren, ea triste sentitzen diren, ea beldur diren etxean, inguruan, auzoan,...\nOngizate materiala: ea etxebizitzaren jabeak diren, ea irisgarria den, diru-iturrien maila,...\nOngizate zerbitzuak: ea ezagutzen dituzten, ea erabiltzaileak diren, ea etorkizunean erabiltzaileak izatea aurreikusten duten,...\nOro har, hauskortasun egoerei aurre egiteko "beharrezkoa da sare lana egitea gizarte-zerbitzuen, osasun-zerbitzuen, kulturaren,... artean, begirada komunitario batekin. Eragile komunitarioek argi izan behar dituzte euren erantzukizunak, eta esku-hartzea gertutasunetik egin beharra dago".\nEsate baterako, adineko pertsona batzuk "ez dira etxetik irten eta adibidez gizarte-zerbitzuetara joango, baizik eta pertsonaren etxera joan beharko da".\nArrasatearren %24 inguruk 65 urte baino gehiago ditu. Gainera, horietatik %12k 75 urte baino gehiago ditu.\nHoriek kontuan izanda, Udalak orain direla 2 urte ikerketa bat egin zuen, eta ondorioz suteen aurkako detektagailuak jarri zituzten 80 urtetik gorako pertsonen etxeetan.\nBidenabar, Udalak jaso egin zituen pertsona hauen "bizitza-egoera, beharrak, gabeziak,...".\nOrain, Hurkoaren ikerketaren datuak jakinik, Arrasateko Udaleko Gizarte Ongizate Zerbitzuek adierazi dute baliatu egingo dituela egitasmo berriak aurrera eramateko, baina ez du aurreratu zein izango diren.\n"Horri esker, datu askoz gehiago eta zehatzagoak lortu ditugu", baloratu du Gizarte Ongizateko jarduneko zinegotzi Amaia Azpiazuk.\n"Datu positiboak daude oro har, baina badira gabezia batzuk ere, eta hemendik aurrera gure helburua orain arteko berbera izaten jarraituko du: Adineko pertsonen beharrea erantzuna ematea. Ea denon artean guztion bizi-kalitatea hobetzen dugun".


Madalenetarako kartel lehiaketa, Arrigorriagan | El Correo\nZurekinMadalenetarako kartel lehiaketa, Arrigorriagan\nMadalenetarako kartel lehiaketa, Arrigorriagan\nLanen gaia eta teknika libreak izango dira. Gainera, koloretan egin ahal izango da, betiere horien erreprodukzioa egiteko aukera badago\nMartxan jarri dute 2018ko Andra Maria Madalena herriko jaiak iragarriko dituen kartelaren XXXI. lehiaketa. Beste urte batez, Arrigorriagan egon ohi den udako hitzordurik garrantzitsuenaren espiritua jasoko duen irudia aurkitu nahi da eta helburu horrekin argitaratu dituzte jada lehiaketaren oinarriak.\nLanen gaia eta teknika libreak izango dira. Gainera, koloretan egin ahal izango da, betiere horien erreprodukzioa egiteko aukera badago. Luma-kartoi gainean eta kristalik gabe aurkeztu behar da derrigorrez, CD batean hiru digitalizazio, bata 200 kb-ko JPGa, bestea Mb1-eko JPGa eta azken inpresioaren tamainako erresoluzio altuko PDF bat. Horrez gain, 'Madalenak 2017-Arrigorriaga' lema eta 'Uztailak 19-23 julio' data jaso beharko dituzte.\nArrigorriagako Udalak kartel irabazlearen jabetza ez ezik, jendaurreko komunikaziorako, kopiatzeko eta banatzeko eskubideak ere eskuratuko ditu. Gauzak horrela, eskubide horiek Udalarenak baino ez dira izango. Lanak ikusgai jarriko dira Arrigorriagako Kultur etxean (Urgoiti pasealekua, 8) ekainaren 4tik hilaren 22ra, 18:00etatik 20:00etara.\nHortaz aparte, saririk irabazi ez duten lan orijinalak Arrigorriagako Kultur Etxean jaso ahal izango dira ekainaren 25etik uztailaren 6ra. Lehiaketan parte hartzeak baldintza guzti guztiak onartu direla esan nahi du.\nObrak originalak eta inoiz argitaratu gabeak izango dira. Gaia librea izango da, baina Arrigorriagako jaiekin izan beharko du zerikusia. Erabilitako irudiek generoak modu orekatuan irudikatzeko joera izango dute, ohiko rol eta estereotipoak indartu gabe. Saihestu egingo da sexu, arraza, adin, kultura edo sexu-aukerak modu ezkorrean erabiltzea.\nEQUO Berdeak energia aurrezpenari buruzko kanpaina bat bultzatuko du 50 erakundetan Esther Ferrer donostiarraren erakusketa, Guggenheimean


Azterketa-lana idatzi duen taldeko kide Jose Antonio Fernandez de Larrinoak aurkeztu du txostena prentsaurreko bidez. Eskatu du Jaurlaritzak pasantera bideratutako inbertsioa Topoaren eta EuskoTrenen egungo trenbideen segurtasuna eta eraginkortasuna hobetzera zuzentzea.\nJarraian EuskoTreneko langile Oskar Bordesek hartu du hitza, eta bere jardun profesionalean oinarrituta EuskoTrenek dituen gabeziak argitu ditu eta eta Jaurlaritzak pasanteari emandako lehentasuna auzitan jarri du, azterketa txostenaren ondorioekin bat eginez.\nMetroaren pasantea gelditzeko Satorralaia bizilagunen plataformak parte hartu du prentsaurrekoan. Bertan adierazi dute txosten teknikoa Eusko Jaurlaritzari eta Euskal Trenbide Sareari (ETS) aurkeztu diotela, eta puntuz-puntu aurkeztu dituzte txostenean ateratako ondorioak:\n1. Txostenak demostratzen du ETSak gezurra esan duela eraginkortasun gabeziak Amarako geltokiari egozterakoan, “egiaz segurtasun eta eraginkortasun arazo handienak” Herrera ekialdean eta Errekalde mendebaldean aurkitzen direlako. Geltoki hauek “trenbide bikoitza ez dutelako”.\n2. Bestalde, pasantea “ez da lehentasunezkoa eta ez du segurtasun eta eraginkortasun arazo larrientzat konponbiderik ekarriko”, txostenean jasotzen denez. Are, “pasantearen ekarpena ezdeusa” izango litzatekeela esaten da.\n3. “Egungo Easoko geltokiak ez du eragiten erabiltzaileen tren aldaketarik, ezta denbora galerarik”, horregatik, txostenak salatu du pasantea ez dela beharrezkoa.\nHonen guztiaren ondorioz, txostenak eskatu du “Metro-pasantearen proiektua gelditzea eta bertara bideratutako inbertsioak trenbide sarearen segurtasunera eta eraginkortasunera bideratzea”.\nGaur, ostegunerako, “Garraio publikoa eta Metroaren pasantea: Lehentasuna ala xahuketa?” mahai-ingurua antolatu du Satorralaia plataformak. Hizlariak garraio publikoko enpresa desberdinetan aritzen diren langileak izango dira. Mahai-ingurua arratsaldeko 19:00etan izango da, “Karmelitasen” parrokiako zine aretoan.


Covid-19 birusa dela-eta bizi dugun larrialdi egoerak zera ziurtatu du: gure gorputzen ongizatea ez da ekoizpen-gaitasun sozialen egungo ekonomia dinamikak lehenesten duen hori. Eta osasun publikoa zaindu asmoz ezarri den neurri orok ezin du besterik adierazi, eri diren horiei ez zaie-eta bestelako interesik gabe jaramon egiten. Izan ere, burgesiaren klase bete-beharrak bere kargu hartzen du norbanakoaren bizitza, honek burgesen bizimodua eragin eta bermatu dezakeen artean; bada, langileriaren osasuna burgesiak bere kontrolpean dituen ekoizpen-bideen menpe baitago, badugu pandemia honen trataerari esleitu zaion izaera «hiritar» eta apolitikoa gaitzesterik: Jaurlaritzaren eta gobernu zentralaren aginduak ez dira egokiak, baina egunotan etxean geratzea komeni zaigu; baita langabezian edo diru-ordainik gabe geratu daitekeen horri ere. Halaxe dion mandatu moralik badela dirudien arren, langileriaren eta burgesiaren arteko klase-borrokak elkarren aurka jartzen dituen, eta bateraezinak diren, indar sozial horien arrazoi politikoei helduta uler daiteke soilik nor den krisialdi honen erantzule eta zer konpromezu hartu behar duen bakoitzak. Egoera epaitu eta ekinbide posibleak definitzear gaudenez gero, auzia honako hau da: burgesiaren eta langileriaren arteko ezberdintasun politiko eta ekonomikoak (erantzule eta kaltetuak zehaztean kontuan hartu behar diren ezaugarriak hain zuzen ere) baztertzen dituen «zibismo» orokortu hori ala langileriaren klase elkartasuna.\nEgun gizartearen osasun orokorra eta proletariotzaren bizi baldintzen ekonomia ez da gauza bera. Covid-19 birusaren hedapena geratzeko instituzio publikoek hartu dituzten ez-ohiko erabakiek, adibidez, langile askoren baliabide ekonomikoei kalte eragin diete eta, ondorioz, langile horien osasun abstraktuaren alde egitean euren bizi aukerak kaltetu eta murriztu ere egin dituzte. Ba al dago ongizatea eta hondamendia berdintzen dituen horri bizitza deitzerik? Bederen, proletariotzaren amorruak paradoxak desegin ditzake. Komunistentzat kalitatezko bizimodua askatasun politikoaren arabera definitu beharra dago, hau da, klase menpekotasunik gabeko gizarte komunistak garatu lezakeen gobernuan datza hori; ez, ordea, harreman sozial kapitalistak direla medio langileriak lor dezakeen bizi maila baten edo bestean. Era berean, guretzat, ahalmen politikoak ebatzi du birusa dela-eta sortu berri den eszenatoki sozial honen ulerkera; bi zentzutan gainera: alde batetik, zenbait langile sektoreren lanaldiak bertan bera utzi dituzte osasun protokoloek eta, honenbestez, askok orain ez du diru-iturririk. Alabaina, errenta eta hipoteken kontratu baldintzetan (ordainketa datetan, adibidez) ez baitu inork aldaketarik igarri, galera ekonomiko larriak izan ditzaketen langileen gaineko aginte gaitasun burgesa areagotu egin da. Eta, bestalde, osasun krisialdi honek langileriaren mobilizazio batzuk debekatu edo zapuztu ditu, baina, bitartean, pandemiak berarekin dakarren ez-ohiko egoera formalak interbentzio baliabide erradikalenak baimendu dizkie estatu burgesei. Garbitzaileek ezin dute EHUn grebarik egin, Ikasle Abertzaleak M26ko grebari uko egin behar izan dio; horrela jarraitu ezkero, ostera, militarrak laster dira gure kaleetan. Balizko osasun publiko honek bere bizitza (fisikoa) desagerrarazi baitezake, proletariotzak ezin du delako «zibismo» sinplista bere egin; eta kontraesan hori da, oraingo honetan, politika komunista baten abiapuntua.


Heptamerona eta Nafar Ateneoa –\nMargarita Nafarroakoaren erretratua (JEAN CLOUET)\nBooktegi eta Nafar Ateneoaren artean antolatutako jardunaldia izan zen, urtebetez elkarlanean aritu ondoren, lortutako lehen emaitza, alegia, Heptamerona lanaren euskarara itzulitako 1. atalaren edizio digitala (Booktegiren web atarian eskuragarri dagona) eta haren irakurraldia. Zazpi ataletatik lehenaren itzultzaileak Xabier Artola eta Fito Rodriguez izan dira, eta Josu Zabala, itzulpenaren zuzentzailea. Xabier eta Fito bertan izan ziren, irakurtzen.\nHistoriaz ari naizela, Nafar Ateneoari ere zor dizkiot hitz batzuk: 1932ko maiatzaren 12an Iruñean eratuko zen erakundea dugu, bere ohorezko patronatuko lau kideetako bat Arturo Kanpion bera izan zuelarik eta sorrerako estatutuetan jasotzen den moduan, kultura hedatzea zen bere helburu bakarra, zientzia, literatura edo arte arloetan ideia, obra eta ekimenen garapena bultzatuz; bestetik, estatutuotan garbi erakutsi zuten politikatik at lerratuko zen ateneoaren bokazioa. Antolatutako hamaikatxo jardueren artean izan ziren Jose Agerre idazlea irakasle eduki zuten euskara eskolak ere. 1936ko uztailaren 18an desagertu zen orduko Nafar Ateneoa, halabeharrez.\nGerra eta frankismoa pasata, 1986ko urtarrilaren 22an eratu zen berriz gaurko Nafar Ateneoa, aurrekoaren helburu eta izaera berarekin. Garai berri honetako lehen talde eragilea osatu zutenen artean Jose Ma Satrustegi eta Aurelio Sagaseta ageri zaizkigu, euskalgintzan sakonki aritutakoak biak. Urte batzuk beranduago, 1991an, Nafarroako euskalgintza ‘garaikidearen’aita izendatu dezakegun Eujenio Arraizaren ardurapean jaioko da Euskara eta Euskal kultura saila.\nHorra, Angulemako Margarita, Albreteko Joana bere alaba, Etxeberri Sarakoa, Arturo Kanpion, Jose Agerre, Jose Ma Satrustegi, Aurelio Sagaseta eta Eujenio Arraiza, guztiak nafarrak eta guztiak Lingua Navarrorum aldarrikatu zutenak (aipatu gabe utzitako beste askoren artean). Larunbatean gurekin egoteko aukera izan balute, imajinatu nahi dut pentsatu izango zutela bizirik zeudelarik, baldintza zailagotan eta baliabide material kaxkarragoekin, egin zuten guztiak balio izan zuela. Niri egun hartan, beste ideia batzuen artean, hura ere pasatu bait zitzaidan burutik.\nFormakuntzaz zientzia alorrekoa naiz (gazteleraz ‘soy de ciencias’ esango nuke) eta agian horregatik ez dut unibertsoaren indar magikoetan sinesten. Ordea, giza balio sendotakoa nuen amona Pakitak hezi ninduen eta berari zor diot hezur eta haragizko pertsonek transmititzen dituzten emozioak antzemateko gaitasuna, onak direnekin kutsatzeko eta kaltegarriak bazterreratzeko.\nAitortzen dut hunkitu egin ninduela ikusteak irakurtzera bertaratu ziren guztiok erakutsitako gogo eta prestutasunak; euskaraz elkarlanean garatutako ekimen batetako partaideen ilusioek bat eginik sortu zen poztasun kolektiboak, bertan egon ahal izate soilagatik; nafarrak batzuk, Euskal Herriko txoko ezberdinetatik iritsitakoak, besteak, guztiok sentipen bera geure baitan.\nHeptamerona eta Nafar Ateneoa Heptamerona eta Nafar Ateneoa\nheptamerona, Heptamerona eta Nafar Ateneoa, literatura, margarita nafarroakoa, nafar ateneoa, nafar erresuma


Hegaldiak Cardiff-era | Vueling\nHegaldiak Cardiff -tik\nGaleseko hiriburuak bizitza asko du eta oso atsegina da aldi berean.\nBristoleko ubidearen ertzean dago Cardiff, Galeseko hiriburu txiki eta erosoa. Hirigunean dago bere ikurrik famatuena. Cardiff-eko Gaztelua. Ezin duzu galdu!\nEta ondoren pasea ezazu badian barna eta atseden hartu Portuko zonaldean diren taberna eta jatetxetakoren batean. Handik oso gertu Wales Millennium Centre handia bisita dezakezu, Arte Eszenikoen Zentroa eta Cardiff-eko Gaztelu zaharra, hiriko ikurra alegia, atrakzio pila bat dauzkana.\nCardiff-eko hiriak bizitza asko du eta oso atsegina da aldi berean. Ezin hobea bikotean, senide edo lagun artean bidaiatzeko.\nErreserba ezazu orain zure hegaldia Cardiff-era!


Larunbata, martxoa 3, 2007 Igandea, urria 4, 2015 Douglas Karr\nNire semea, BillSoinu produkzioa zuzentzen ari da bere High School-en The Wizard of Oz interpretazioan. Nire alaba ere bertan egongo da, munchkin bat jotzen. Katie-k antzezlaneko jendearen kritika onak jasotzen ari da dagoeneko ... oso atsegina, Erdi Eskolan bakarrik baitago! Tartea izan zen berarentzat, nahiz eta antzezlanean sartu. Erabat maite du, ordea. Beti harritzen nau nire bi seme-alaben talentuak.\nImajina dezakezuen moduan, nire egunak eta gauak Oz morroiaren abestiz beterik daude orain. Nire semeak "Bihotza besterik ez banu" berridatzi du bertsio akustiko moderno batean. Etxetik kanpo ez du antzeztu, ordea. Pixka bat inspiratu nahi nion, gitarra hartu eta gaurko entrenamenduko atsedenaldian jotzeko.\nBideo hau 3R.e.Medium-en ikusi nuenean erakutsi nion eta gaurkoan bere gitarra entseguetara ekartzera bultzatu zuen. Nire semeak ez du arazorik jendetza entretenitzeko ... baina ez datorrenaren ideiarik ez duen jendeak. Imajina ezazu Pariseko metro batean egiten! Horixe egin zuten talentu izugarriko hauek:\nBeharbada horrek inspiratuko zaitu! Nire semea inspiratu zuen!\nPS: Bart gauean ere izan nuen Bill alokatzeko Wiz beraz, erritmo aldaketa lor genezake. 😉\nEz dut talentu musikalik, baina beti nahi izan dut toki batera sartu eta ama itzali, Quincy Jones itzali dut, moteltze geldoak hori egiaztatzeko, pentsa Doug, hau izan zintezke zu, ni eta Chris Chicagoko ELk, probatu dezagun. ideia hobea, zu eta Chris probatu eta nik viedoko kamari eutsiko diot! lan bikaina\nZurekin nago horretan, JD! Ohar bat eraman dezaket eta duela 100 kilo inguru dantzatzen nuen. Aberatsa eta ospetsua denean semeari esaten diot eszenatokian harekin gutxienez abesti bat kantatuko dudala.\nKezkatuta dagoela uste dut. 🙂\nNonpoint-ek Feel it (airean gaur gauean) rock bertsio bikaina du.\nSentitzen dut, Mushroomhead-ek argitaratutako Hidden track bat izan zen\nZein album zegoen? Nire semeari Mushroomhead gustatzen zitzaion. SlipKnot-en zalea naiz ni ... batez ere trafikoan eta haserrea atera nahi nuke. Edo hori edo Notorious BIG (dena entzuten dut!).\nAizu, asko gustatu zait taldea. Eskerrik asko partekatzeagatik. Beste guztia burutik pasatzen zait oraindik! (ps. Mikeli esan behar diot bere gunean gauza gehiago lortzeko!)


Eskualdeko Turismo Bulegoak eta Sobrongo Uraren Museoak ateak zabalduko dituzte udan | Añanako Kuadrilla – Turismoa\nEskualdeko Turismo Bulegoak eta Sobrongo Uraren Museoak ateak zabalduko dituzte udan\nEskualdeko Turismo Bulegoak eta Sobrongo Uraren Museoak ateak zabalduko dituzte udan, jendeari inguruko xarma eta urak Añana eskualdean duen garrantzia erakusteko. Datozen hilabeteetako berrikuntza nagusia da sarrerarekin senderismoko ibilbidea egin ahal izango dela Sobron inguruan, Ebro ibaiaren ertzeko errotak, presak, iturburuak, ur-jauziak, zubiak eta inguruaren paisaia-balio ikaragarria ikusteko. Ostegunetan egongo da aukera hori, 11:00etan eta 16:00etan.\nBerrikuntza izango da, halaber, egunero bisita gidatuaz eta senderismoko ibilbideaz gainera piraguismoa ere prezio ezin hobean egiteko aukera edukitzea. Azken batean, hiru aukeren artean erabaki ahal izango du bisitariak, denboraren eta egin nahi duen jardueraren arabera.\nSobrongo Uraren Museoaren ordutegia:\nAsteartetik larunbatera: 10:30-14:00 eta 16:00-19:00\nIgande eta jaiegunak: 10:30-14:00\nLarunbatak: 10:30-14:00 eta 16:00-19:00\nSobrongo Uraren Museoko sarreraren prezioa:\nHelduak: 3 €\nTarifa murriztua (adingabeak, jubilatuak eta 10 lagunetik gorako taldeak): 2 €\n9 urtez azpiko haurrak: doan\nHelduak: 4 €\nTarifa murriztua (adingabeak, jubilatuak eta 10 lagunetik gorako taldeak): 3 €\nIkasle-taldeak: 2 €\nEsperientzia: “Sobrongo ura”.\n- Bisita gidatua Sobrongo Uraren Museora:\nBisita gidatua Uraren Museora, eta Sobrongo bainu-etxearen historiaren inguruko azalpena.\n(Iraupena: ordubete inguru).\n- Senderismoko ibilbidea Sobron inguruan:\n* Eskualdeko Turismo Bulegotik irten, eta Ura Botilatzeko Instalazioak zituen eraikina ikusiko dugu.\n* Presaraino iritsita, horren eraikuntzaren, helburuaren eta funtzionamenduaren ingurukoak entzungo ditugu.\n* Atzera egin eta Zubi Zuritik Soportillako iturburura pasata, iturburu horren historia eta ezaugarriak azalduko dizkigute, bai eta Zubi Zuriak zuen funtzioa ere. Iturburu horretako urak proba daitezke.\n* Ibaiaren eskuin ertzetik oinez jarraituko dugu, Ebroko Bide Naturaka den GR 99 bidearen zati batetik, Camajon Errotaraino, ura sartzeko eta irteteko haizebideak eta Azuden zati bat ikusteko; errepresa funtzioa zuen, eta errotaraino garraiatzen zuen ura. Errotaren historia, helburua eta funtzionamendua kontatuko dizkigute.\n* Berriz ere Ebro ibaia zeharkatu, ur-jauzi txikiak dituen pasabide natural eder batetik, eta Arabako ertzera itzuliko gara.\n* Ibilbide labur batetik ibaian gora egin, Sobrongo Abentura Zentrotik eta Blanco Hoteletik pasata eta horren historia eta Sobrongo bainu-etxearekin izandako lotura entzunda, eta abiapuntura iritsiko gara, Eskualdeko Turismo Bulegora.\n(Luzera: 4 kilometro)\n(Iraupena: 2 ordu inguru)\nIraupena guztira: 3 ordu inguru\nGutxieneko taldea: 4 lagunekoa\nHelduen prezioa: 8 €\nJubilatuak eta 10-17 urteko haurrak: 6 €\nIrteera-orduak: 11:00 eta 16:00\nDerrigorrezkoa da aldez aurretik erreserba egitea.\nOstegunetan, museoko bisita gidatuaren prezioa bakarrik ordainduko da.\nEsperientzia: “Sobrongo ura” + Piraguismoa (2 ordu).\nSobrongo Abentura Zentroan “Sobrongo ura” jarduera eta piraguismoa (2 ordu) egitean datza.\nIraupena guztira: 5 ordu inguru: Museoa (1 ordu) + senderismoa (2 ordu) + kanoak (2 ordu)\nGutxieneko taldea: 6 lagunekoa\nBaldintzak: Igeri egiten jakin behar da.\nHelduen prezioa: 23 €\nHaurren prezioa (7-14 urte): 18 €


OnZientzia bideo lehiaketaren edizio berria Sustatu.eus - Teknologia albisteak\nOnZientzia bideo lehiaketaren edizio berria\n2019-11-13 : 18:34\nIreki da epea OnZientzia bideo lehiaketaren aurtengo edizioan parte-hartzeko. Elhuyarrek ekoizten duen Teknopolis zientzia dibulgazioko telebista saioak eta DIPC ikerketa zentroak antolatzen dute lehiaketa. Gai zientifiko edo teknologikoei buruzko bideoak aurkeztu daitezke, 5 minutu baino laburragoak.\nBost minutu baino laburragoa den bideoa ekoiztu behar da, euskaraz, gaztelaniaz edo ingelesez, eta egileak edozein adinetakoak izan daitezke (baita indibidualki zein taldean parte hartu). Euskarazko bideo onenak 2.000 euroko saria izango du, baldin eta dibulgaziozko bideo onenaren saria (3.000 euro), lortu ez baduM azken kasu horretan, euskaraz aurkeztutako bigarren bideo onenari emango zaio euskarazko bideo onenaren saria. Gazte saria ere izango da 18 urte bete ez duten partehartzaileen artean banatzeko (1.000 euro).\nGaia guztiz askea da: norberaren edo besteren ikerketak, gizartean edo komunitate zientifikoan puri-purian dauden gaiak, norberaren grina zientifikoak edo teknikoak, zientziaren oinarrizko kontzeptuak, zientziaren mugarriak, pertsonaia historikoak, etorkizuneko edo iraganeko zientzia eta abar.\nDatorren urteko apirilaren 22ra arte egongo da epea zabalik, eta inskripzio fitxa honetatik eman behar da izena. Formatua era desberdinetakoa izan daiteke, baina 16:9 proportziokoa bada hobeto, Teknopolisen eman ahal izateko. Bideo guztiak, bestalde, Onzientzia.tv webgunean argitaratuko dira. Ikus, erakusgarri gisa, aurreko edizioetakoak sarituak bertan.


Libanoko zedro - Wikipedia, entziklopedia askea.\nEspeziea Cedrus libani\nLibanoko zedroa (Cedrus libani) cedrus generoko zuhaitz espezie bat da, jatorria Mediterraneoko itsasertzetan duena.\nBi mota edo azpiespezie daudela jotzen da: Libanoko zedroa bera (Cedrus libani subsp. libani edo var. libani) batez ere Libano, Palestina, Israel, Jordania, Siria eta Turkia hegoaldekoa, eta Turkiako zedroa edo Taurus zedroa (Cedrus libani subsp. stenocoma edo var. stenocoma) Turkia hego-mendebaldekoa. Gainera, nahiz eta aditu gehienek Atlasko zedroa espezie banatutzat hartu, badira batzuk Libanoko zedroaren azpiespezietzat hartzen dutena (C. libani subsp. atlantica).\nHosto iraunkorreko zuhaitz sendoa da: 40 m garai izan daiteke. Gaztea denean, forma konikoa du Libanoko zedroak; heltzen denean, itxura ikusgarria hartzen du: adaburu zapala da goiko aldetik, eta adarrak maila horizontal oso zabaletan antolatzen dira.\nLibanoko zedroaren zurtoina lodia da; eta azala, grisaxka eta zartatua.\nHostoak orratz formakoak dira -azikulak-, berde ilunak eta zorrotzak, eta multzotan sortzen dira.\nKonoek forma esferikoa dute -goiko aldea zapala da-. Kono arrak azikula multzoen erdian sortzen dira, eta emeak baino txikiagoak dira. Ernaldu ondoren, haziak sortzen dira kono emeetan. Zedroak landare gimnospermoak dira —obuluak ez daude obulutegi baten barruan—, eta haziak ez daude fruitu baten barruan.\nLurzoru arina eta freskoa, eta klima lehorra eta bero behar ditu Libanoko zedroak.\nOso estimazio handiko zura du Libanoko zedroak: oso astuna, trinkoa, gogorra, iraunkorra eta usaintsua da.\nDuen itxura ikusgarriagatik, lorategi eta parkeak apaintzeko erabiltzen da.\nHostoetatik ateratzen den olioak ahalmen antiseptikoa du, eta arnas aparatuko infekzioetan erabilgarria da: faringitisa, bronkitisa, sinusitisa, gripea, hotzeria...\nSakontzeko, irakurri: «Jainkoaren zedroak»\nZedroa Libanoko banderaren erdian agertzen da.\nZedro espezie hau Libano herrialdearen ikurra da, eta handitasuna eta hilezkortasuna adierazten du, bizitza luzea izan baitezakete (1.000 urte baino gehiago bizi daitezke).\nEspezieak: Cedrus libani\n1823. urtean deskribatutako landareak\n1823. urtean deskribatutako taxoiak\nOrriaren azken aldaketa: 3 urtarrila 2020, 17:13.


Basaurin Urban grafiti festa, ekainaren 15ean | El Correo\nZurekinBasaurin Urban grafiti festa, ekainaren 15ean\nJardunaldia Zirzart Basaurik Kultur Basaurirekin elkarlanean antolatzen du\nUNAI SARRIUGARTE Domingo, 9 junio 2019, 23:51\nBasaurin Urban grafiti festa ospatuko dute datorren ekainaren 15ean. Aurtengoa jaialdiaren zortzigarren edizioa izango da. ZirZart Basaurik Kultur Basaurirekin elkarlanean antolatutako ekimena, Basauriko Basozelai Gizarte Etxean egingo da. Urban festan hainbat ekintzaz gozatzeko aukera egongo da: tailerrak, zuzeneko musika, grafiti erakusketak etab. Gainera grafiti arte-lanetan adituak diren artistak egongo dira bertan.\nGoizeko hamaiketan hasiko da jaialdia. Eguerdian, ordu bata inguruan, profesional adituek eskainitako grafiti eta serigrafia ikastaroetan parte-hartzeko parada egongo da. Antolatzaileek adierazi dutenez, edonork har dezake parte jardunaldian. Edonola ere, plaza kopurua mugatua izango da.\nGoizeko hamaiketatik arratsaldeko zortziak bitartean 'Profesor G' izeneko musikagilea zuzenean oholtza gainean arituko da grafiti erakusketaren girotze lanetan. Arratsaldean, berriz, 'Control de Plagas' eta 'Jon Manteka's Army' hardcore musika banden zuzenekoez gozatzeko abagunea izango dute grafiti festaren bisitariek.\nAurtengo jardunaldiari 'Batalla de Stylos' lehiaketak emango dio amaiera. Binaka jokaturiko lehiaketa honetan, parte-hartzaileek denbora tarte laburra izango dute esprai botea esku artean dutelarik diseinurik erakargarriena egiteko. Lehiaketan esku hartzen duten partaideek buru belarri egingo beharko dute lan. Izan ere, irabazle bakarra egongo da.\nZirZart Basauri Herriko udalaren gain gazte zerbitzua da. Arreta zerbitzua izateaz gaindi, elkartea hainbat programa kulturalen eskaintzen sorburu ere bada: ikastaroak, lehiaketak, ikuskizunak, tailerrak... Bertan, hiru zerbitzu nabarmendu daitezke: Gazte Informazio Bulegoa, Gaztegunea eta Entsegu Gelak.\nBasauri, Graffiti, Euskera


Gipuzkoako Bertsolari Txapelketa, Irunen eta Oiartzunen : Bidasoko Hitza\nGipuzkoako Bertsolari Txapelketa, Irunen eta Oiartzunen\nIrailaren 14an hasiko den herrialdeko txapelketaren barruan, Irunen final-laurdenetako saio bat egingo dute, eta Oiartzunen finalerdietako beste bat.\nArtalekun, 2017ko Txapelketa Nagusia. Gipuzkoakoa Amaian da.\nIrailaren 14tik abenduaren 14ra arte jokoan izango da Gipuzkoako Bertsolari Txapelketa. Bitarte horretan, final zortzirenetako zazpi saio, bost final-laurdenetakoak, eta hiru finalerdiko egingo dituzte. Finala Donostiako Illunben izango da, abenduaren 14an. Saio guztiak 17:00etan izango dira, larunbatez eta igandez. Oarso Bidasoan ere izango dira txapelketaren barruko ekitaldiak.\nIrungo Amaia Kultur Zentroan final-laurdenetako bigarren saioa egingo dute, urriaren 20an (igandea), 17:00etan. Oiartzungo Elorsoro kiroldegian, berriz, finalerdietako bigarren agerraldiari ekingo diote, azaroaren 24an (igandea), 17:00etan ere bai. Gipuzkoako Bertsozale Elkartetik jakinarazi dute horietarako, eta beste kanporaketa guztietarako sarrerak irailaren 2an salgai jartzen hasiko direla, Bertsosarrerak plataformaren bitartez.\nParte hartuko duten 48 bertsolarietatik 34 udaberrian jokatu den Gipuzkoa Bertsotan sailkapen fasetik heldu dira. Horiei beste hamalau bertsolari gehituko zaizkie orain; duela lau urteko txapelketaren finalean kantatu zuten seiak —Iñaki Apalategi, Beñat Gaztelumendi, Oihana Iguaran, Agin Laburu, Jon Maia eta Alaia Martin oiartzuarra— eta beste zortzi, 2015ean gutxienez finalaurrekoetara iristea lortu zutenak. Horiez gain, hamabost gai jartzaile, hamasei epaile eta lau idazkari eta laguntzaile ugari izango dira txapelketan lanean.\nParte hartuko duten 48 bertsolarietatik bi bakarrik dira Oarso Bidasokoak, biak oiartzuarrak: Alaia Martin eta Ander Lizarralde.


Etxe tasatuen eta alokairukoen behin behineko zerrendak kaleratu ditu Udalak - Azpeitia - uztarria.eus\nEtxe tasatuen eta alokairukoen behin behineko zerrendak kaleratu ditu Udalak\nUztarria.eus 2011-03-31 11:03\nErreklamazioak apirilaren 8ra bitartean egin ahal izango dira\nSindikatu Zaharrean Azpeitia Lantzen S.A-k duen bulegoan egin behar dira erreklamazioak, astelehenetik ostiralera bitartean\nUdalak etxebizitza tasatuen eta alokairukoen behin behineko zerrendak kaleratu berri ditu. Horrenbestez, Julian Elorza etorbideko(1), Enparan Kaleko(4), Eliz kaleko (2) eta Euskal Herria kaleko (12) sustapenetan etxebizitza tasatuak jabetzan eskuratzeko eta Ibaieder kaleko Babes Ofizialeko alokairuzko 18 etxebizitza eskuratzeko zerrendak ikusgai daude dagoeneko.\nAzpeitia Lantzen S.A. herri baltzuaren bulegoan, udaletxeko iragarki taulan zeon albiste honen azpian ikusi daitezke.\nErreklamazioak Azpeitia Lantzen S.A-k Sindikatu Zaharrean duen bulegoan egin behar dira, astelehenetik ostegunera 8:30etatik 13:30etara eta arratsaldetan, 15:30ak eta 18:00ak bitartean. Ostiraletan, berriz, 8:30etatik 14:30etara erreklamatu ahal izango da. Beraz, zozketan sartzeko zerrendatik kanpo gelditu direnek apirilaren 8ra arteko epea dute erreklamazioak egiteko.\nEtxebizitza tasatuen behin behineko zerrenda ikusteko egin klik hemen .\nAlokairuko etxebizitzen behin behineko zerrenda ikusteko egin klik hemen .\nAlokairuko etxebizitzetako ezinduen zerrenda ikusteko egin klik hemen .


Nork bisitatu gaitu aste honetan? | Azkue Fundazioaren Egunkaria\nNork bisitatu gaitu aste honetan?\n2016(e)ko maiatzak 14\nAstero bezala, astebururako prest daukagu blogean Euskararen Etxera etorri diren bisitarien erregistro txikia. Honetan, aipamen berezia egin behar zaie hurbildu diren Hizkuntza Eskoleko taldeei, azkenaldian animatzen hasi baitira Euskaltegi zein Hizkuntza Eskoleko taldeek hona hurbiltzen.\nBestetik, astero bertaratzen zaizkigu hainbat ikastola, eskola zein ikastetxe. Aste honetan bisitatu gaituztenok ere parte hartuko dute Tablet zoragarri batzuen zozketan, Komiki Digitalaren Tailerrean ibili direlako.\nHorrela, aste honetan talde anitzak izan ditugu gurean: Hizkuntza Eskoleko bi talde, Zorrotza BHIko beste bi talde, Karrantza BHIko DBH 3-4 mailak, Elorrioko Lourdeseko Ama Eskolako taldea eta Intxixu Ikastolako LH. 4. Maila.\nEskerrik asko beti bezala!\nElorrioko Lourdeseko Ama Eskola\nazkue fundazioa EIZ euskalplay euskararen etxea komiki digitala\nEuskararen Etxea astero bezala… Topera!\nHizkuntza Eskolek errepikatzen!


barren.eus - Xamar: “Geure burua osatzeko ikasi genuen euskara; zegokigun komunitatera bueltatzeko”\nXamar: “Geure burua osatzeko ikasi genuen euskara; zegokigun komunitatera bueltatzeko”\nArgitaratua: 2019-04-12 21:01\nEzaguna da Xamar (Garralda-Xamarrena etxekoa, 1956) Elgoibarren. 2008an etorri zen estrainekoz gurera Euskal Kultura Tradizionala ikastaroarekin, eta 2014an bueltatu zen Euskara Jendea ikastaroa ematera. Aparteko arrakasta izan zuten biek. Oraingoan bere azken lanarekin etorri da, Etxera bidean liburuarekin, Elgoibarko Izarra Euskaltzaleon Topaguneak Udalaren laguntzarekin antolatutako Biba Hasier! zikloaren baitan. Frankismoan sortu, hazi eta hezitako belaunadi baten istorioa jaso du orain arteko bere lanik pertsonalenean.\n• Gustura egindako lanarekin, Xamar?\nEginik dago, aspaldiko behar baten bukaera da, baina beti hobeki egin zitekeelakoan geratzen naiz zernahi lanekin.\n• Inork ere ez zuela irakurriko uste zenuen eta, dagoeneko, bigarren edizioa ere martxan dago.\nHarrigarriki! Bai, liburuak oso harrera ona izan du eta horrek poza ematen dit. Badirudi denok, era batean ala bestean, bizi izan dugun gaia dela: Herri honek pairatu duen akulturazioa dator liburuan, eta, bereziki, horren kontrako gure borroka.\n• Zergatik idatzi duzu liburua? Zertarako?\nLehenengo helburua Aezkoa ibarra ezagutaraztea zen. Nafarroako ekialdeko mendietan –hala edo hola– euskara atxiki duen azken ibarra da eta ez da gure letretan ageri. Gainera, Aezkoak baditu ez ohiko diren ezaugarri berezi batzuk: hala nola, ibar liberala eta antiklerikala izatea, tradizio karlista eta elizkoitik nabarmenki aldentzen duena.\n• Dibulgazio-lanak, besteak beste, “ez dakigula jakiteko” egiten zenituela irakurri nizun elkarrizketa batean. Euskaldunok ez dugula gure Herria ezagutzen, eta ezagutzen ez dena ezin dela maitatu edo baloratu.\nDakigun bezala, hizkuntzaren bizitzan hiru eragileetariko bat motibapena da, ezagutza eta erabilpenaren ondoan. Baina, nola lantzen da motibapena? Batetik, hizkuntzari, euskarari, dagokion kultura (historia, folklorea, usadioak, geografia, literatura…) ezagutzera emanda; eta, bestetik, inposatu zaizkigun kanpoko begirada arrotzak baztertuz. Gure Herria ezagutzeko begirada autonomo eta beregainak - askeak - bakarrik ematen baitio zentzua hizkuntza komunitateari edo\n• Memoria historikoa hain modan dagoen honetan, liburu hau, besteak beste, hori ere badela esan zenidan email batean. Memoria historikoa ezin dela gerrari edota gatazka armatuari bakarrik lotuta egon.\nBai, hemen memoria historikoa aipatzen den bakoitzean 1936ko gerrari buruz ari dela ikusten dut, baina gerraren aurretik eta ondoren gertatu zena ere memoria historikoa da niretako. Hain zuzen, liburu honetan kontatzen dudana gerratik hogei urtetara sortutako gazte batzuen bizipenak dira; gazte horiek bizi dutena\ngerra haren ondorio zuzena da.\n• Etxera bidean da liburuari jarri diozun izenburua. Orhipean liburuan atal bat eskaini zenion etxeari. 2016an, berriz, Etxea liburua argitaratu zenuen.\nZer da etxea euskaldunontzat?\nEtxea dena izan da gure kulturan zenbait mendetan; gure gizartearen oinarrizko erakundea izan da. Kasu honetan esanahi metaforikoa dauka; "etxera" itzultzea erdaldun hazitako jende batek bere sustraiak eta mintzaira berreskuratzeko egindako bidaia da. "Atzerritik etxeratzeko" bidea da, liburuko azalean ageri den bezala.\n• Zerk bultzatzen du Garraldako gazte bat herriko nagusiengana joan eta beraiekin orduak eta orduak pasatzera? Zeren bila, Xamar, Garraldako etxeetako sukalde eta atarietan?\nLapurtu ziguten herria ezagutzeko egoten ginen herriko nagusiekin. Guri Garralda euskalduna ebatsi ziguten:hizkuntza, kultura, istorioak, ohiturak, ipuinak, kontuak, gertaerak… Eta, une batez, nerabezaroan, deskubritu genuen hori guztia gure nagusien bizipenetan zegoela, haien jakintza zela. Hori dena jakiteko egoten ginen sukalde eta atarietan, baina horretarako hizkuntza gakoa zela ohartu ginen, euskara behar genuela. Beraz, euskara ikasten hasirik, gainerako guztiaren berri izatea nahi genuen. Guk galdutako "argazki" osoa nahi genuen… Nahia baino gehiago, beharra zen.\n• Gogoratzen duzu noiz edo zergatik sumatu zenuten behar hori?\nAski bat-batean hutsune bat genuela ohartu ginen, euskarak bakarrik bete zezakeen hutsunea. Euskara zen gerra ondoko gure herriko kultura eta historia\n• Liburuan dator herriko emakume batek zer esan zizuen plazan euskaraz ari zinetela entzun zuenean: “Para qué, si no vale para nada!”. Zer erantzun zenioten?\nHasieran ez nuen ulertzen gu egiten ari ginen bidaiak zergatik mintzen zuen jende bat, baina poliki-poliki ikasi genuen aurre egiten holakoei. Emakumeari emandako erantzuna garbia izan zen: Gu geu izateko balio du euskarak, pertsona moduan osatzeko.\n• Egin zenutena ez zenutela euskararengatik egin entzun dizut. Zuengatik egin zenutela.\nEuskara hizkuntza bat da, gramatika eta hiztegi bat; horrek ez du sentitzen. Baina hiztun komunitateak bai, hiztunok sentitzen dugu, eta gu horren parte ginen… Erdaldun heziak, baina komunitate horren parte ginen; huts egindako partea. Geure burua sendatzeko ikasi genuen euskara; zegokigun komunitatera bueltatzeko. Geure buruaren alde ari ginen garbiki.\n• Zuek egindako ibilbideak ekarri zuen ondorio lazgarririk herrian. Honela idatzi duzu liburuan: “Maite genuen jende zenbaitekin ere hausturak gertatu ziren. Herri osoko harremanak berrantolatzen ari ziren emeki. Argi zen, urtetan lurperatutako identitatea azaleratzerakoan, bortxazko berdintasun eta batasun faltsuak hautsi egin ziren”.\nBai, gaiak zatitu egin zuen herria nabarmenki: euskara eta gure kulturaren alde zeudenak, alde batetik, eta kontra zeudenak, bestetik. Zatiketa honetan preziatzen edota maite genuen zenbait jende kontrako alorrean gelditu zen, eta penagarria izan zen. Ebidenteki, bi aldeak nabarmenak dira gure herrietan, baina baita nazio mailan ere, egunero politika munduan ikusten dugun bezala.\n• Urak bere onera etorrita egongo dira,ezta?\n• Zer eman dizu zuri euskarak, Xamar? Zer izango zinateke gaur egun, gaztetan euskara ikasi eta Garraldako lurrarekin bat egitea erabaki izan ez\nEz dut denbora galtzen holakorik pentsatzen; beti hurrengo urratsa izaten dut gogoan, jakin gabe horrek nora eramaten nauen. Hala ere, ez dago dudarik: Herri\nhonek tamalez duen alienatu andana horietariko bat gehiago izanen nintzatekeen.\n• Eta zuk zer eman diozu euskarari? Zer ematen diharduzu?\nHerriari buruz ikasten dudana erakusten eta zabaltzen saiatzen naiz ni. Arrazoi historikoen ondorioz ezagutzen ez dugun gure kulturaren dibulgazioa egiten dut.\nIzan ere, amildegi bat dago Herriari buruz dagoen gaur egungo ezagutzaren eta jendeak, oro har, dakienaren artean. Zulo hori betetzen saiatzen naiz.\n• Zuen “irakasleak” Garraldara afari truke joaten zirela esaten duzu liburuan. Beste lan bat egin behar zutela derrigorrean. Gorka Arresek gurean eman zuen hitzaldi bat etorri zait burura, euskal kulturgileen bizi-baldintza eskasak azaleratuz. Zein dira gaurko “irakasleon” baldintzak? Afari truke zabiltzate oraindik? Beste lan bat egin behar duzue derrigorrean? Baduzue prestigiorik gure gizartean?\nEuskaraz egiteak automatikoki marginalian kokatzen zaitu, ez gaitezen engaina, euskaldungoa gutxiengo bat baita Euskal Herrian. Kontu ezaguna da kulturgile guztiak, salbuespenak salbuespen, beste lan batean aritu behar direla nahi ala ez. Panorama honetan, prestigioarena… zirkulu txiki zenbaitetan ezaguna izan zaitezke, baina besterik ez.\n• Liburua, besteak beste, Aezkoa hobeto ezagutzeko da, eta bertako negua oso gogorra dela aitatzen duzu; otsaila, bereziki. Egutegia ere berezia daukazue, ezta?\nAezkoako herriak Euskal Herriko garaienak dira. Bertakoa da Abaurregaina, 1.000 metrotan dagoen bakarra, eta, ondorioz, aski hotzak dira neguak. Egutegia horretara egokiturik daukagu. Urteko lehen hilabetea izotzila da, izotzarena alegia, eta gero, udazkenean, hilabeteak aurreratu egiten dira. Adibidez, ez dago irailik, eta bere tokian urria daukagu; urriaren tokian azaroa, eta, ondoren, bi abendu ditugu: azaroaren lekuan "lehenbiziko abendu" eta "bigarren abendu" edo abendu, besterik gabe.\n• Otsaila egutegitik kentzeko proposamena ere egin omen zuten zuen aurrekoek!\nKontu zaharra da. Hotzenetarikoa izanik, ibarreko biztanleak, aetzak, bildu omen ziren batzarrean otsailarekin zer egin erabakitzeko. Pentsatu\nomen zuten bere egunak gainerako hilabete guztien artean sakabanatzea, baina Joanes Iriartekoak –hemengo Fernando Amezketarra bezalako pertsonai bat– ohartarazi zuen hori eginez gero urteko hilabete guztiak kutsa zitezkeela. Otsaila bere horretan uztea erabaki zuten azkenean.\n• Liburua irakurtzen hasi eta berehala ohartu nintzen irakurtzen niharduen euskara ez zela orain arte idatzi duzun liburuetan erabili duzuna. Hasieran apur bat kostatu zitzaidala ere aitortuko dizut.\nPertsona nagusiak mintzo direlarik, Aezkoako euskaran utzi dut testua. Beste gauzen artean, dagoeneko desagertutzat eman daiteke hango euskara, eta euskara hori ere ez da ageri gure letretan. Utzi nahi nuen testigantza hori, Bonapartek eginaraziko katiximak baino zerbait xamurragoa eta interesgarriagoa izan zezan publiko zabalak. Eta, gizona, ez da hain zaila! Euskara da! Segur naiz (eta dagoeneko hala esan didate) gure hizkuntza maite duen orok gustura ezagutuko duela ekialdeko azpieuskalki arkaiko (omen) hori, Bonapartek eta Azkuek hain maitea zutena.\n• Zuen amatxirekin hasi eta amaitzen da liburua. Zergatik?\nAmatxiren hitzak, lehenengo aldiz euskaraz egin nionean, iltzaturik gelditu zitzaizkidan gogoan: pero, ... ¿por qué\nhablas así mi chico?. Orduan ez nintzen ohartu esaldi harek erakusten zuen dramaz. Baina, berrogei urte pasa ondoren, esaldiaren garrantzia agerian jarri zait garbiki. Ez nuen dudarik: gure amatxirekin hasi behar zuen liburuak eta, biribiltzeko, amatxirekin bukatu behar zuen.\n• Amaitzeko, eman Etxera bidean liburua erosi eta irakurtzeko arrazoi bat.\nLiburua Euskal Herri ezezagun bat ezagutzeko gonbitea da alde batetik, eta, bestetik, bere sustraiak berreskuratu nahi dituen belaunaldi baten istorioa kontatzen du. Etorkinen seme-alaba batzuek (Jon Maiak, Sonia Gonzalezek...) kontatu dituzte beren ibilbideak eta sentimenak gure hizkuntza eta kulturan barneratzeko, baina ez zen etorkina izan behar egoera horipairatzeko. Nik horren lekukotasuna ere utzi nahi nuen.


Eskualdean enplegua sustatzeko helburuz, 41 kontratu egingo dira - Noticias - Usurbil\nEskualdean enplegua sustatzeko helburuz, 41 kontratu egingo dira\nLanbidek kaleratu duen “Tokiko enplegu ekintzak” deialdia baliatuz, Beterri-Buruntzako udalek proiektu ezberdinak jarriko dituzte martxan, eskualdeko langabetuen lan egoera hobetzeko asmoz. Guztira 41 kontratu gauzatuko dira: batetik, eskualdeko udaletxeetan 22 kontratu egingo dira, eta, bestetik, eskualdeko enpresei diru-laguntzak emango zaizkie, eskualdeko 19 langabetu kontratatzeko. Guztietan lehentasuna izango dute emakumeek edota gizarte-bazterketa arriskuan dauden herritarrek.\nLanbidek kaleratu duen “Tokiko enplegu-ekintzak” deialdiaren ebazpena dela-eta, Beterri Buruntzako Udalak (Andoain, Astigarraga, Hernani, Lasarte-Oria, Urnieta eta Usurbil) proiektu desberdinak kudeatuko ditu eskualdeko langabetuen lan egoera hobetzeko asmoz. Ekintza horiek bi eremu ezberdinetan laburbildu daitezke: batetik, eskualdeko enpresei kontrataziorako diru-laguntzak eskainiko dizkiete, eta, bestetik, eskualdeko udaletxeetan proiektu desberdinak burutzeko beharrezkoak izango diren kontratuak egingo dituzte.\nProiektu horien aniztasuna dela-eta, eskualdeko kolektibo ezberdinei, laguntza emango zaie tokiko garapena sustatzeko. Eskualdeko enpresentzat kontrataziorako diru-laguntzak eskainiko zaizkie eta bertan emakumeei edo gizarte-bazterketa arriskuan (iraupen luzeko langabetuak, 55 urtetik gorakok edota DBEren hartzaile edo onuradunak) daudenei lehentasuna emango zaie. Udaletxeetako proiektuak garatzeko, perfil teknikoa duten eskualdeko gazte langabetuak kontratatuko dira, batetik, eta perfil teknikoa ez dutenak bestetik, udaletxeetako brigadetan arituko dira.\nEskualdeko udaletxeetan proiektuak burutzeko kontratazioak\nAbenduaren 31a baino lehen 22 kontratu burutu beharko dira. Hemen laburbiltzen dira argitaratuko diren lanpostuak:\nEskualdeko gazte langabetuek eta emakumezkoek lehentasuna izango dute hurrengo 6\n- Eskualdeko Guztion proiektua. 2 Aparejadore kontratatuko dira.\n-Kontrataziorako diru-laguntzen dinamizatzaile bat.\n- Marketing komertzialerako kudeatzailea.\n- Laneratze enpresa baten inguruko bideragarritasuna plana egiteko teknikaria.\n- Maskoten kontzientziazio kanpaina burutuko duen teknikaria.\n- Insertzio soziolaboraleko teknikaria.\nLan mundura sartzeko zailtasunak dituzten taldeentzat (55 urte gorakoak, DBE,…), honako 15 kontratu bideratuko dira:\n- 1go mailako ofiziala (Margolari edo igeltsero). Denera 5 pertsona.\n- 2. mailako ofiziala (Igeltseroa). Denera 2 pertsona.\n- 8 peoi (Brigada).\n22 kontratu horiek eskualdeko udaletxeetan (Andoain, Astigarraga, Hernani, Lasarte-Oria, Urnieta eta Usurbil) gauzatuko dira baina Lanbidek kudeatuko ditu. Azaroan, Lanbiden (www.lanbide.eus ) argitaratuko dira lan-eskaintzak eta han eman beharko da izena. Kontratu bakoitzaren iraupena proiektuaren araberakoa izango da, baina kontratuek lanaldi osoan 5 hilabeteko batez besteko iraupena izango dute. Lehentasuna izango dute eskualdeko biztanleek.\nEnpresetan kontratazioak egiteko diru-laguntzak\nBestetik, 19 diru-laguntza kudeatuko dira Beterri-Buruntza eskualdean. Andoain, Astigarraga, Hernani, Lasarte-Oria, Urnieta eta Usurbilgo udaletan kokatuta dauden enpresa guztiak izan daitezke laguntza horien onuradunak. Laguntza jasotzeko, kontratua eskualdekoa den langabetu bati egin beharko zaio (Lanbiden inskribatua). Kontratuek 3 hilabeteko iraupen minimoa izan beharko dute, lanaldi osokoak eta enpresa onuradunak 3 hilabete lehenagoko plantilarekin alderatuta hazkunde netoa izan beharko du. Diru-laguntzak Andoaingo udaletxeko Urigain etxean (La Salle etorbidea, 6. 20140 Andoain) eskatu beharko dira eta, horiek, konkurtso bidez emango dira, hainbat balorazio irizpide kontuan harturik iragarri berri den Gipuzkoako aldizkari ofizialean\njasotzen den bezala (GAO 2018.10.19 eta 2018.11.06 ). Egitasmo horiek Lanbide eta Beterri-Buruntza eskualdeko Udalek (Andoain, Astigarraga, Hernani, Lasarte-Oria, Urnieta eta Usurbil) egindako ekarpen ekonomikoari esker burutuko dira.\nInformazio gehiago, honako loturetan:


Ameslarien amets txakurra | El Diario Vasco\nCulturasAmeslarien amets txakurra\nAmeslarien amets txakurra\nAEBtara hjaurtzaroan iritsitako migratzaileen eskubideak babesten ditu DACA programak / EFE\n‘Dreamers’ deitzen diete Estatu Batuetan. Ameslariak. Haurrak, gaztetxoak zirela hara joan ziren. Paperik gabe, baimenik gabe. Bizitza berri bati ekin zioten. 18 urte bete orduko euren lege egoera aldatzen da. Zer gertatzen da beraiekin? Deserrituko dituzte? Obamak ezetz esan zuen. Trumpek baietz dio\nBEGOÑA DEL TESODonostia Domingo, 10 septiembre 2017, 12:29\nDuela astebete, New Yorkeko 59. Kalea eta Bosgarren Etorbidearen artean den plazan zientoka ameslari bildu ziren eta Trump Dorrearen aurrean geldiarazi lo egiten ez duen hiri horretako zirkulazioa. Oihuka ari ziren. Eta ederra ziren euren leloak: Ez dut paperik, ez dut beldurrik!; Hemen gaude eta ez gara joango.\nPolizia hor zegoen, jakina. Eta Poliziak 34 ameslari atxilotu zituen. Haien artean, Bernie Sanders hautagaiaren aldeko kanpainan jo eta ke aritu zen Erika Andiola borrokalari fina, etorkinen alde milaka aldiz agertu dena. Erikak polizia-etxean giltzapetua izan baino lehen mezu bat bidali zion Donald Trump presidenteari: Herrialde honetatik bota nahi gaituzu. Oker zaude. Ez gara estreinako ameslariak. Estatu Batuak dreamersek sortuak dira. Gure gurasoak ameslariak izan ziren. Baita herri honetara Mayflower itsasontzian iritsi ziren lehendabiziko horiek ere. Oker zaude, presidente jauna. Asko dugu hemen egiteko, asko herrialde honi emateko. Ez gara inora joango. Ez dugu paperik, ez. Are gutxiago beldurrik.\nKontua da Obama Etxe Zurian izan zen garaietan DACA izeneko legea martxan jarri zela. DACAK ingelesez esan nahi du, gutxigorabehera, Haurtzaroan Iritsitako Horien Aldeko Gerotutako Ekintza. DACA horren nondik norakoa honelakoxea da: 18 urte betetzen zutelarik haurrak zirela Estatu Batuetan iritsi ziren horiek nolabaiteko luzapena lortzen zuten. Bi urtetan behin berrituko zena. Luzapen horri esker lan egiteko paperak eta kotxea gidatzeko agiria eskuratzea errez asko izango zuten. Eta dute oraindino. Are gehiago, erbesteratu zorian izanez gero, lege horren ezarpenak frenatu egingo zuen (frenatzen du, oraindino) salaketa, prozedura.\nDACAren onuraduna izan ahal izateko gazte horiek aurrekari penalik ez zutela frogatu behar zuten. Frogatu ere 16 urte bete baino lehen iritsi zirela Estatu Batuetara. Baita Bigarren Mailako Hezkuntzan edo Unibertsitatean zeudela ere. Ez zen panazea ikaragarria. Hutsune handiak zituen eta kasu mingarrienetan (baita surrealistenetan ere) gurasoak deportatu izanak eta seme alabak herrialdean jarraitu ahal izatea suertatu zen. Baina haurtzaroan zein nerabezaroan Arizonan zein New Yorken edo Floridan bizi izan diren 787.580 gazterentzat izan zen onuragarria Obamaren eta Partidu Demokrataren erabaki hori.\nAlta, kontu jakina da Barackek egindako guztia deseustatzea dela Trumpen desiorik handiena. Euskadiko Osasungintza eredu, hainbat eta hainbati segurantza soziala eskeini zion Obama Care ekimena suntsitzen zazpi ahaleginak egin eta gero (alferrik), orain DACA du helburu Melanieren senarrak. Ez du murriztu nahi zeharo ezabatu baizik.\nZer esan nahi du horrek? 685.000 gizaki deserriratu arriskuan daudela. Kontuan harturik haietako %91a lanean dagoela eta 91 horretako kopuru handi batek beste askorentzako lanpostuak sortu dituela, baita enpresa berriak ere, ikerketa frankoren arabera, Trumpen azken aurreko barrabaskeriak 460.300 milioi dolarreko galera ekarriko lioke (10 urtetan) Estatu Batuetako Barne Produktu Gordinari. Eta ez da bakarrik diru arazoa. Baita kalitatearena. Ameslari hauek sortzen ari diren enpresak ez dira hala-moduzkoak. Izan ere, teknologian adituak dira asko eta asko, zerga-aholkulariak beste pila eta artisau eta sortzaile benetakoak besteak. DACA martxan jarri zenetik izugarri hobetu da gehien bat Mexikotik, El Salvadorretik, Hondurasetik eta Guatemalatik (ez ahaztu herrialde horiek direla, hain zuzen ere, non bestearen bizitzak, zureak ere, gutxien balio duen lekuak) etorri ziren horien bizi kalitatea. Soldatak, adibidez, 10.29$ ordukotik 17,46ra igo dira.\nBaina zer dauka Trumpek ameslarien kontra? Auskalo. Sekulan existitu ez den amerikar garbiaren bila eta dabil, amerikarra izateak zertan datzan jakin gabe. Ondorioz, berak sortu duen irudi honetan sartzen ez den oro kanporatu nahi du. Okerrago ere, ze kasu honetan bahi hartu dituelako ameslari horiek. Mexikoko agintariei luzatu dien proposamenak ez du ez hanka ez buru: Dreamers horiek salbatu nahi badute, trukean, Latinoamerikako herrialde horiek Donaldek eraiki nahi duen harresi ditxoso hori pagatu behar izango dute.\nPresidenteak bazterrak horrela astindu ondoren, haserre bizian agertu dira zientoka hamaika sareetan eta hedabideetan. Eta ez bakarrik Latinoamerikako lur horietan. Baita Silicon Valleyen ere. Microsoft, IBM, Apple, Google edo Amazon bezalako enpresa erraldoiek sinatu berri dute adierazpen duin eta gogorra. Adierazi diote Presidenteari, jende gazte, prest, dohatsu hori guztia galtzeak arriskuan jarriko lukeela Estatu Batuetako etorkizuna. Beldurtu (bide, omen) dute Etxe Zurian bizi den hori Trumpek irailaren 3an idatziriko txioa (Kongresu kideok egizue, azkar egin beharrekoa DACA dela eta!) jan behar izan zuen ostegunean eta honako hau eskribitu: datozen sei hilabeteetan, bederen, ez duzue zertan kezkatu beharrik, ameslariak. No action!\nBaina mehatxuak bertan darrai. Sei hilabete ez da ezer zure bizitza, zure ametsak hari harian badira. Paperik ez, beldurrik ez!\n‘Bantxa’-tik ‘Libia’-raino Noel Gallagher emociona al Manchester Arena


Venta de Baños - Burgos - Gasteiz linea - Adif - AV - Adif\nVenta de Baños – Burgos – Gasteiz / Frantziako muga linea\nEspainiako Iparralderako eta Ipar-mendebalderako trenbide sarbide berria\n‘Espainiako Iparraldeko eta Ipar-ekialdeko Sarbide Berria’ ekimenean kokatzen da linea hau. Europar Erkidegoko lehentasunezko 14 proiektuetako bat da. Hain zuzen ere, Europako Trenbidearen Atlantikoko Ardatzaren lehentasunezko 3. proiektua da.\nMadril - Segovia - Valladolid abiadura handiko linearen luzapena da eta etorkizuneko Gasteiz - Bilbo - Donostia/Frantziako muga abiadura handiko linearekin bat egingo du.\nVenta de Baños-Burgos arteko zatia:89 km\nAbiadura Handiko Iparraldeko Korridorea, Abiadura Handiko Madril-Valladolid-Leon Lineara konektatuta geratuko da horrela. Ibilbidean 2 tunel eta 12 zubibide diseinatu dira, eta bertan Pisuerga ibaiaren gaineko zubibidea (1.128 m) eta A-62 autobidearen eta Pisuerga ibiaren gaineko zubibidea (1.330 m) nabarmentzen dira.\nPlataforma gehienez 350 km/h abiadura hartzeko diseinatu da.Ia linea osoa, 81,3 km, bide bakarrean jarriko da abian.ERTMS eta ASFA izango dira segurtasun-sistemak, eta komunikazio-sistema, berriz, GSM-R izango da."\nVenta de Bañoseko geltokia\nUneko eraikinak arkitektura eta historia balio handia du trenbideari hainbeste lotutako Venta de Baños bezalako herriarentzako. Eta halaxe izaten jarraituko du egingo diren berritze-lanak amaitu ostean.\nProiektua geltokia abiadura handiaren iritsierarako moldatzean datza.Harrera berrituko da eta lanak egingo dira nasetan.\nVenta de Baños-eko lotunea\nVentas de Baños-en kokatuko da Valladolid Palentzia – León – Asturias linea Ventas de Baños – Burgos – Gasteiz – Frantziako muga linearekin lotuko zuen trenbide-triangelua. Ondorioz, posible izango da Valladolid, Palentzia eta Burgos arteko mugimendu zuzen guztiak egitea.\nTrenbide-lotura horretan kokatzen dira lineako bi biaduktu handienak, 1.330 eta 1.128 metroko luzerakoak, Pisuerga ibaia eta dagoeneko eraikitako beste azpiegitura batzuk saihesteko.\nBurgoseko Trenbidearen saihesbidea\nHiriaren iparraldea zeharkatzen duen zati berria da eta 30,1 km-ko luzera du guztira. Lehengo hiriko zeharkaldia libratzea eragin du saihesbideak.\n2009ko otsailaren 19an jarri zen martxan eta nahiz eta, hasiera batean, hiru bideko plataforma batean zabalera iberiarreko eta balio anitzeko langeteko bi bide muntatu diren.Etorkizunean, abiadura handia iristen denean, Europako zabalerako (UIC) bi bide eta zabalera iberiarreko bide batera eraldatuko da.\nSaihesbide horretan eraiki da Burgosko geltoki berria. Burgos-Rosa de Lima izena eman zaio, zorigaiztoko helikoptero istripu batean hil zen Rosa de Lima Manzano, trafikoko zuzendari nagusia izan zenaren ohoretan.\nBost bideko eta 3 nasako sorta eraiki da geltoki berrian.5Etorkizunean, 2 bide zabalera iberiarrean geratuko dira eta 3, UIC zabalerara egokituko dira eta zabalera bereko beste bide bat gehituko da. Guztira, beraz, 6 bide izango ditu.\nBurgos-Gasteiz zatiaren luzera: 91 km\nUn honetan azterketa informatiboa egiten ari dira.Azterketa horretan irtenbide tekniko egokienak zehaztuko dira euskal hiriburua abiadura handiko sarearekin lotzeko.Zati honen behin betiko luzera Azterketa informatiboaren emaitzen araberakoa izango da.\nMiranda de Ebro: Geltokia eta bideen gunea berrituko dira geltokia abiadura handiaren iritsierarako.\nSustapen Ministerioak eta Adif Abiadura Handia erakundeak benetako tren jasangarri baten garapena sustatzen dute, naturarekiko begirunea duena, eta trenbideen azpiegitura diseinatu, eraiki eta ustiatzean naturgune babestuak ahalik eta gehien errespetatzen dituena.\nIngurumen eraginaren adierazpena (DIA) betetzen dela zaintzeaz gain, ikuspegi orokor batetik balioesten dira obrak beren ingurunean zenbateraino integratzen diren eta horietan hartutako ingurumen neurrien eraginkortasuna.\nVenta de Baños-Burgos zerbitzu-tartean.\nLuzeena 1.330 m-koa da.\nVenta de Baños-Burgos zerbitzu-tartean\nbidaiariena: Venta de Baños, Burgos Rosa de Lima, Miranda de Ebro eta Gasteiz


Erdi Aroko nekropolia eta Brontze Aroko zeramika aurkitu dituzte Arrasaten - Arrasate - Goiena.eus\nErdi Aroko nekropolia eta Brontze Aroko zeramika aurkitu dituzte Arrasaten\nTxomin Madina Milikua 2017-10-05 12:46\nIraileko azken astean Arrasateko San Joan Bataiatzailearen parrokiako kanpandorreko dorrean, hamahiru metro koadroren barruan, egindako indusketek eman dute emaitzarik, baita ezustekorik ere.\nArrasateko San Joan Bataiatzailearen parrokiako esku-hartzea Gipuzkoako Foru Aldundiaren eta Arrasateko Udalaren lankidetzari esker egin da, eta zuzendaritza teknikoa Arrasate Zientzia Elkartearen eta Aranzadi Zientzia elkartearen ardura izan da.\nAztertutako eremuan ez dute Erdi Aroko gotzainaren arrastorik aurkitu, baina bai Erdi Aroko beste hainbat aztarna. Hala, burdina lantzearekin lotutako eraikin baten presentzia dokumentatu ahal izan dute, XVI.mendean, egungo elizaren dorrea eraiki zutenean bota zutena.\nAurkitutako Erdi Aroko aztarna interesgarrienak, baina XIII. edo XV. mende inguruko nekropoli batenak dira. Nekropoli hau 1448ko sutean desagertu zen eta egungoa baino txikiagoa zen eliza baten bueltan sortu zen. Lurreko buztin naturalean zulatutako forma obalatuko hobi multzo bat topatu dute, elakrren artean kale paraleloan antolatutakoa. Hobi bakoitzak zenbait banako biltzen ditu elkarren gainean. Hamabost pertsonaren hezurrak aukritu ditutze, modu xumean, ostilamendurtik gabe eta ekialde-mendebalde orientazioarekin lurperatuta. Giza hondakinen azterketa osteologikoa egingo dute orain, haien dieta zehazteko eta DNA lortzeko.\nBrontze Aroko zeramika\nBaina Erdi Arokoak baino asko lehenagokoak diren arrastoak ere aurkitu dituzte indusketa lanotan: Brontze Arokoak diren zeramika pusketa batzuk. "Horrekin bakarik ez gara gai esateko zein motatako asentamendua zen. Baina baieztatu dezakegu orain 3.500-3.900 Arrasateren hiribilduan jendea bizi zela", adierazi du Aranzadiko arkeologo Alfredo Morazak.\nAurkikuntzen berri emateko agerraldian Alfredo Morazaz gain Arrasateko alkate Maria Ubarretxenak, Arrasate Zientzia Elkarteko Xabier Bengoak eta Aldundiko arekologo Mertxe Urteagak hartu dute parte, eta azaldu dute oraindik ere erabakitzeko dagoela parrokian lan gehiago egin edo ez.Mertxe Urteagak, bere aldetik, azaldu du datazio lanek erakutsi dutela Goikobaluko gaztelua XIII. mendekoa zela.